All Good Things: New In Cosmetics\nTein jokunen aika sitten taas tilauksen Cocopandalle ja ajattelin tuttuun tapaan hieman esitellä, mitä kaikkea sieltä tulikaan tilattua! Osa tuotteista ei ole vielä päässyt testiin ja käyttöön, mutta jos siellä ruudun toisella puolella joku turhautuu, kun useasti esittelen tuotteita, joita en ole vielä käyttänyt, niin aikomus olis kyllä loppuvuodesta tehdä sellainen jättimäinen yhteenkoontipostaus, jossa esittelen lemppareita tehdyistä kosmetiikkatilauksista ym. :)\n1. Sehän nyt on selvä, että meikäläisen arkimeikkirutiineihin on aivan turha yrittää mahduttaa minkäännäköistä contour-touhua, mutta tilasin Beauty UK:n Ultimate Contour Paleten puhtaasti kokeilunhalusta ja mielenkiinnosta, kun hinta ei tosiaan kovin korkea ollut. Ja aina silloin tällöin on kiva meikata niin sanotusti pitkän kaavan mukaan esim. juhliin, jolloin tämä on varmasti kiva lisä. Tai ihan arkenakin, jos löytyy inspiraatiota, aikaa ja intoa vähän leikkiä.\n2. Real Techniquesin Sculpting Brushin ostin puolestaan nimenomaan edellisen kohdan takia, vaikka en ole täysin varma, onko se sataprosenttisesti oikeanlainen harja tuohon käyttöön, mutta vaikutti kuitenkin kuvailun (ja hinnan) perusteella parhaalta vaihtoehdolta.\n3. Mä tiedän, mulla on ruskean sävyisiä luomivärejä entuudestaan varmaankin about sata, mutta ongelmana on, että ne oikeat sävyt on kaikki eri paleteissa joista muutama on vielä sen verran isokokoinenkin, ettei niitä viitsi kantaa mukana mihinkään. Joten luonnollisesti tarvin hyvän perussetin ruskeita/rusehtavia luomivärejä kompaktiin kokoon pakattuna ja tää W7 Cosmeticsin Naughty Nine Eyeshadowsin paletti sävyssä Arabian Nights on lähestulkoon täydellinen (mustaa ei ole, joten siitä syystä etuliite lähes).\n4. Mulla on jo entuudestaan yksi NYXin Soft Matte huulipuna, ja tästä syystä halusin sitten toisenkin. Tämä uusi puna on sävyä Amsterdam, mutta ehkä hieman harmikseni puna osoittautui sävyltään aavistuksen verran liian pinkiksi ja "kovaksi" kuin tuotetta tilatessani kuvan perusteella olin olettanut. Ei kuitenkaan liikaa, joten tämä jää kyllä käyttöön (toisin kuin se vähän aikaa sitten Livboxista saamani Maybellinen mattapuna, se osoittautui aivan liian pinkiksi), tosin väristä tulee mieleen raikas ja kuulas kevät/kesäpäivä, joten ei ehkä vuodenaikaan sopivin väri tämä, hahah.\n5. Heh, sitten lisää luomiväriä... NYXin Baked Eye Shadow sävyssä Ghetto Gold huokutteli, ja klikkasin sitten ostoskoriin. Tätä voi käyttää sekä kuivana, että kosteana. Pigmentistä en tiedä, koska en ole vielä kokeillut (jännästi kulta ei välttämättä ole ensimmäinen vaihtoehto kevyeeseen arkimeikkiin) mutta uskoisin tämän olevan hyvä, ainakin jos perustaa luottonsa aiempiin kokemuksiin kyseisen merkin tuotteista!\n6. Beauty UK:n Blush & Brush poskipunapaletti oli siinä mielessä pettymys, että vaikka sävy No. 4 Rustic Peach sinällään on juuri hakemani sävy, tuli täytenä yllärinä, että tuote on kovin glitterinen (ei näy kuvasta erityisesti) ja no, ei sinällään yllätä, että mukana tullut harja täysi susi. Ja koska tällä hetkellä käytössä oleva aurinkopuuterini on jonkin verran glitterinen, tätä ei voi todellakaan käyttää samaan aikaan, muuten on puolet naamasta yhtä hehkuvaa glittermössöä :D Mutta joo, eiköhän tällekin käyttöä löydy aina toisinaan!\n7. Ja sitten vielä vähän siveltimiä. Mulla on tähän saakka ollut käytössä vain kaksi kunnollista silmämeikkisivellintä ja ajattelin vähän päivittää varastoa uuteen uskoon. Eco Toolsin Eye Enhancing Duossa on kaksi sivellintä, joissa kumpaisessakin on kaksi päätä. Koska en ole mikään meikkitaitelija, en luonnollisestikaan muista mikä siveltimen pää nyt on juuri mihinkin tarkoitukseen, mutta eiköhän käytön myötä vastaus selviä! Sen mä tiedän, että yksi noista on rajaussivellin! :D


Valmennuskurssipakettiin kuuluu verkkovalmennus, ensimmäisen vaiheen kurssi sekä toisen vaiheen lajikurssi. Viime vuoden ensimmäisen vaiheen kurssilaisista pääsi jatkoon 55 % ja lajikurssin sisäänpääsyprosentti oli vieläkin kovempi - 60 %!!\nLisää tietoa kursseista löydät tältä sivulta vähän alempaa.\nSUPERTARJOUS: Valmennuskurssipaketti on käsittämättömän halpa 19.9.2019 asti - kokonaishinta on vain 750€! Ja siihen hintaan sisältyy LAATUTAKUU, eli saat saman kurssin ensi vuonna puoleen hintaan, jos et saavuta tavoitteitasi.\nENSIMMÄISEN VAIHEEN kurssi\nLiikuntapedagogiikan, liikuntabiologian sekä liikunnan yhteiskuntatiedeiden yhteiseen kirjalliseen kokeeseen valmentava kurssi järjestetään pääsykoeaineistojen ilmestyttyä, 10.-12.4.2020 Helsingissä ja Jyväskylässä.\nViime vuoden kurssilaisista 55% pääsi toiseen vaiheeseen!\nKurssilla on laatutakuu!\nTARJOUS! Kurssin hinta 31.1.2020 asti 390€! Sen jälkeen normaalihinta on 490 €. Hintaan sisältyy kirjallisen vaiheen verkkovalmennuspaketti.\nTOISEN VAIHEEN LAJIKURSSI\nNELJÄ PÄIVÄÄ OPETUSTA, HARJOITTELUA, HIOMISTA JA KEHITTYMISTÄ! Tartu tilaisuuteen ja varaa paikkasi! 100% kurssilaisista suosittelee tämän lajikurssin hankkimista.\nLiikuntapedagogiikan ja liikuntabiologian pääsykokeen toisen vaiheen nelipäiväinen kurssi järjestetään kesäkuun alussa Jyväskylässä.\nKurssin aikana pääset hiomaan taitojasi ja oppimaan viime hetken niksejä pienissä opetusryhmissä. Kurssin vetäjät ja opettajat ovat itsekin opiskelleet Liikunnalla, joten he tietävät mitä sisään pääseminen vaatii ja miten voit saavuttaa tavoitteesi. Kurssin simuloidaan pääsykoetilanne, joten saat arvokasta kokemusta siitä, miltä pääsykoetilanne tuntuu.\nVuonna 2019 sisään Liikunnalle kurssilaisista pääsi 60% ja vuonna 2018 62%! Jos haluat keväällä kuulua tähän joukkoon, varaa paikkasi NYT!\nSUPERTARJOUS! Kurssin hinta yhdessä ensimmäisen vaiheen kurssin kanssa vain 750 €, voimassa 19.9.2019 asti! Normaalihinta 1.2.2020 alkaen 690 €, yhdessä kirjallisen kurssin kanssa 1090 €. Hintaan sisältyy verkkovalmennuspaketti.\nHuomioi tämä: Jos et pääse jatkoon ensimmäisestä vaiheesta, voit perua kurssin ja saat varausmaksua/verkkovalmennuspakettia lukuunottamatta rahasi takaisin! Et siis joudu maksamaan turhasta, jos matkasi katkeaa ekaan vaiheeseen.\nVerkkovalmennukseen osallistujat ovat oikeutettuja sekä kirjallisen että lajiosion materiaaleihin. Mitä osiot pitävät sisällään? Kirjalliseen kokeeseen valmentava osio sisältää harjoituspääsykokeita ja kysymyksiä sekä vinkkejä opiskelumetodeihin ja pääsykoeaineiston opetteluun. .\nLajikokeeseen valmentava osio sisältää video-ohjeita omatoimiseen harjoitteluun kaikista viime vuosina pääsykokeissa testatuista lajiympäristöistä. Videoiden tukena suoritustekniikoista löytyvät kirjalliset ohjeet sekä esimerkkiharjoitteita eri lähtötason omaaville.\nVerkkovalmennuksen hinta 190 €.\nHUOM! Koska haluamme olla reiluja ja kurssilaisten tyytyväisyys on meille tärkeää, ei kursseille osallistuminen ole sitovaa. Jos esimerkiksi käy niin, että ilmoittaudut kurssille, etkä syystä tai toisesta pysty sille osallistumaan, ei hätää! Perimme kuitenkin ilmoittautumisen yhteydessä aina varausmaksun 190€, jota emme valitettavasti tarjolla olevien verkkomateriaalien vuoksi pysty enää palauttamaan.


Lidl-lenkkarit ovat oudon halvat – Finnwatch: ”Jotain ongelmia selvästi on”\nKengät on valmistettu kiinalaistehtaassa, jossa auditoinnin perusteella on kehitettävää.\nLidlin tennareista tuli oitis hittituote.\nlauantai 25.4.2020 klo 12:57\nKun Lidl kertoi myyvänsä Suomessa rajoitetun erän kaupan väreissä koreilevia lenkkitossuja, valtasi ostajat ensin innokkuus: värikkäät Lidl-lenkkarit oli pakko saada – olihan hintakin huokea ja tuote menestys jo syksyllä Saksassa. Tossut myytiin Suomessakin hetkessä loppuun niiden tultua myyntiin 23. huhtikuuta.\nSeuraavaksi alkoi herätä kysymyksiä: Miten tossut voivat olla noin halvat? Missä ne on tuotettu?\nLidl kertoo, että kengät valmistetaan Kiinassa. Tarkemmin sanottuna Quanzhou Kingdom Footwear Co. ltd. -nimisessä tuotantolaitoksessa. Tehtaalla on Amfori BSCI -auditointi. Se tarkoittaa, että tehtaalla on käyty tarkistamassa tuotanto-oloja ja keskitytty nimenomaan sosiaalisen vastuun asioihin: siihen, ettei tehtaalla käytettäisi lapsityövoimaa tai muutoin rikottaisi räikeästi työntekijöiden oikeuksia.\nLidlin käyttämä tehdas on saanut auditoinnissa arvosanan C. Se on viimeinen hyväksytty arvosana.\nYritysten vastuullisuutta tarkastelevan Finnwatchin toiminnanjohtaja Sonja Finér kertoo, että C-arvosanan tehtaalla on vielä parantamisen varaa.\n– Arvosana C tarkoittaa, että tehdas on saanut useammasta auditointiosa-alueesta huonomman arvosanan. Jotain ongelmia selvästi on, Finér kertoo.\nC-arvosanan saaneeseen tehtaaseen on tehtävä uusi auditointi vuoden sisällä edellisestä. Uudessa auditointikäynnissä valvotaan, onko tehdas korjannut edellisessä käynnissä ilmenneitä ongelmia.\nMilloin edellinen auditointi on tehty, sitä Finér ei tiedä. Finnwatch on pyytänyt Lidliltä nähtäväksi auditointiraportin tiivistelmän, mutta sitä ei ole järjestölle annettu. Raportista Finnwatch pystyisi lukemaan paitsi sen, kuinka tuore auditointi on kyseessä myös missä osa-alueissa on ollut ongelmia.\nEi vain Lidl\nFinnwatchille tehtaan nimi oli tuttu.\n– Jos tehtaan nimi on sama, niin se näyttäisi tuottaneen kenkiä myös S-ryhmälle, Finér kertoo.\nToden totta. Quanzhou Kingdom Footwear Shoes löytyy S-ryhmän käyttämien tehtaiden listauksesta vuodelta 2018. Sittemmin tehdas on viime vuoden listalta pudonnut syystä tai toisesta.\nFinér korostaa, että Lidl ei 15 euron kiinalaisvalmisteisine lenkkitossuineen ole yksittäinen suurpahis.\n– 15 euron lenkkareita varmaan saa marketista muutenkin, eikä Lidl ole ainoa, jonka käyttämissä tuotantolaitoksissa on tavattu joitain ongelmia.\nHalvoista fanilenkkareista noussut keskustelu on kuitenkin jälleen hyvä hetki kysyä, kuinka paljon vaatteen tulisi maksaa ja miten se tulisi tuottaa, jotta ostoksesta ei tarvitsisi potea huonoa omaatuntoa.\nFinérin mukaan on tärkeää vaatia yrityksiltä läpinäkyvyyttä. Pelkkä tehtaan mainitseminen ja tuotanto-olojen auditointi ei vielä riitä. Lidlin kohdalla raportteja ei luovuteta ja moneen kysymykseen ei saada vastauksia.\n– Kysyimme myös komponenttien valmistuspaikkoja ja sitä, miten alihankintaketjun ilmastoystävällisyys varmistetaan, mutta vastauksia ei ole saatu.\nFinnwatch on pyrkinyt selvittämään Lidlin tuotteiden ilmastovastuuta jo viime vuonna. Kenkätehtaan BSCI-auditointi ei myöskään ota kantaa ympäristövastuuseen vaan keskittyy sosiaalipuoleen.\nHelsinkiläinen tennarit ostanut Kimmo kuvaili kenkiä ”leluiksi”. Milja Haaksluoto\nTehtaiden sosiaalisista ongelmista puhuttaessa tulee monille mieleen lapsityövoima ja alhaiset palkat. Ensinnä mainitun voi tässä tapauksessa jättää pois laskuista: mikäli tehtaalla olisi käytetty lapsityövoimaa, ei auditointi olisi mennyt hyväksytysti läpi lainkaan.\n– Kiinassa ylitöiden määrä on yleensä ongelma, joka näkyy auditointituloksissa. Lisäksi maassa nuorten opiskelijoiden hyväksikäyttö on ongelma eikä BSCI-auditointi edellytä elämiseen riittävää palkkaa, Finér kertoo.\nHän voi kuitenkin kommentoida asiaa vain yleisellä tasolla, sillä ilman auditointiraporttia on mahdotonta sanoa, mitkä asiat nousivat juuri Lidlin käyttämän tehtaan ongelmakohdiksi.\nLidl itse vakuuttaa pyrkivänsä pienentämään työtekijöiden oikeuksiin liittyviä riskejä yhdessä kansainvälisten järjestöjen kanssa. Paitsi että se kertoo toimivansa yhdessä muun muassa Save the Children -järjestön kanssa lapsityövoiman kitkemiseksi, on myös palkka- ja turvallisuusasiat otettu huomioon.\n– Lidl on mukana kehittämässä työoloja Amfori BSCI:n ja Partnership for Sustainable Textiles -verkoston kautta ja maailmanlaajuisessa ACT-aloitteessa, jolla pyritään parantamaan tekstiilityöntekijöiden palkkoja, kertoo vastuullisuuspäällikkö Maija Järvinen Lidliltä.\nLidlin mukaan hittitennareiden hinta on saatu alhaiseksi tinkimällä katteesta ja tuottamalla käyttötavaraa suurempi erä kerralla.\n– Sneakereiden hinta on poikkeuksellisen alhainen, koska kyseessä on fanituote. Olemme tinkineet omasta katteestamme, koska jo pelkästään brändimme esillä ololla on meille iso arvo.\nKuinka paljon värikkäät fanilenkkarit ommellut työntekijä sitten saa työstään taskuun? Sitä ei tiedetä varmasti. Eettisen kaupan puolesta ry:n vastuullisuusasiantuntija Maija Lumme arvioi aiemmin Iltalehdelle, että työntekijälle voisi hinnasta jäädä noin 30 senttiä.\n”Paholainen pukeutuu Lidliin” – Myös muodin mahtimaa Italia sekosi halpakaupan lenkkitossuista\nLidl-sandaaleita myydään jo Tori.fi:ssä – sukkasandaaleille järjettömiä hintapyyntöjä\nLenkkarikiima yllätti Lidlin - laareille rynnänneitä jouduttiin muistuttamaan turvaväleistä


Seinäjoen kaupungin talous kääntyi huonompaan suuntaan | Yle Uutiset | yle.fi\n26.3.2020 • Päivitetty 26.3.2020 17:48\nSeinäjoen kaupungin talous kääntyi viime vuonna selvästi huonompaan suuntaan, selviää kaupungin vuoden 2019 tilinpäätöksestä. Vuosikate oli 249 000 euroa ja tilikauden alijäämä 22,4 miljoonaa euroa. Vuonna 2018 alijäämä oli 7,5 miljoonaa euroa.\nHuonoa tulosta selittää erikoissairaanhoidon menojen kova kasvu.\n– Suurin yksittäinen tekijä on erikoissairaanhoidon menojen yli 10 prosentin kasvu. Se tarkoittaa yli 11 miljoonan euron lisäystä edellisvuoteen verrattuna, sanoo kaupungin rahoitusjohtaja Mika Itänen.\nItäsen mukaan kaupungin menot ovat olleet keskimäärin reilun viiden prosentin kasvussa.\n– Summat kasvavat suuriksi, kun kaupungin budjetti on noin puoli miljardia euroa ja prosentti siitä on viisi miljoonaa euroa.\nMyös oman palvelutuotannon menot suhteessa tuloihin ovat olleet liian kovassa 8,2 prosentin kasvussa.\nKasvava kaupunki investoi velkarahalla\nKaupungin nettoinvestoinnit olivat viime vuonna 45 miljoonaa euroa ja koko kaupunkikonsernissa 88 miljoonaa euroa.\nInvestoinnit kohdistuivat erityisesti talon- ja kadunrakentamiseen. Suurimpia investointeja ovat Tammikampuksen tilojen saneeraaminen, teatteritekniikan peruskorjaus sekä Kauppa-Joupin eritasoliittymä.\nVuosikate ei riittänyt investointien rahoittamiseen, joten velkaantuminen jatkuu. Lainamäärä on nyt 5199 euroa asukasta kohden, yhteensä 312 miljoonaa euroa. Konsernilainaa on 9230 euroa asukasta kohden, yhteensä 633 miljoonaa euroa.\n– Kokonaisuutena vuosi 2019 oli kaupungille monella tavalla menestyksekäs ja onnistunut. Talouden kehitykseen ei kuitenkaan voi olla tyytyväinen. Kyseessä on toinen alijäämäinen tulos peräkkäin niitä edeltäneiden kahden hyvän vuoden jälkeen, sanoo kaupunginjohtaja Jorma Rasinmäki.\nKoronasta miljoonien lisälasku\nKoronaviruksen aiheuttama poikkeustila tulee näkymään jatkossa myös kaupungin taloudessa. Mika Itäsen mukaan kunnallisveroista jää kertymättä noin 2 ja yhteisöveroista 10–15 prosenttia. Seinäjoella se tarkoittaa noin 7 miljoonan euron lovea.\n– Lisäksi työttömyys ja tulopuolen vähennykset palvelujen loppumisen takia kasvattavat koronavaikutukset Seinäjoella jopa yli 12 miljoonaan euroon riippuen siitä, kuinka kauan epidemia kestää, Itänen sanoo.\nKoronavirusepidemia tietää myös erikoissairaanhoidon menojen lisäystä. Itänen toivoo valtion tukevan kuntia samaan tapaan kuin se on tukenut yrityksiä.\nKaupunginhallitus käsittelee tilinpäätöksen 30. maaliskuuta ja kaupunginvaltuusto 15. kesäkuuta.


Jatkotarina 02 - osa 01: Eben seisoo rinteellä - Kipinätehdas\nby Kipinätehdas on 27.9.2017 in Kirjoittaminen\nEben seisoo rinteellä ja tuijottaa vetisin silmin viimeistä kertaa kyläänsä. Viimeinenkin talo on syttynyt tuleen ja sen olkikatto hyvästelee kyläläiset savumerkeillään. Tummahiuksinen ja voimakastahtoinen nainen, tuhoutuneen kylän päällikkö Eben korjaa olallaan roikkuvaa kirvestä ja lähtee kävelemään hitain askelin poispäin kotipaikastaan. Hänen kyläläisensä luottavat häneen ja odottavat häneltä suuria ja Eben tuntee vahvasti velvollisuutensa.\nHänen edessään kulkee 50 hengen kyläläisistä muodostuva joukko. He kulkevat katseet ylhäällä menetyksestään huolimatta, jokainen kantaen selässään pientä omaisuuttaan, jonka he ehtivät keräämään tulinuolien lentäessä taloihin. Tuli vaati kuitenkin yhden hengen. Tällä kertaa heitä seuraisi henkenä yksi kylän vanhimmista, nainen, jonka mukana hävisi useita salaisuuksia. Kyläläiset osoittivat kunnioitusta häntä kohtaan nostamalla roihuavat soihdut päänsä päälle. Oli jo pimeää ja soihdut muodostivat hehkuvan muodostelman.\nHeidän tulisi löytää uusi paikka, minne he rakentaisivat kotinsa. Heidän tulisi tällä kertaa suojata kotinsa raakalaisilta, jotka olivat juuri polttaneet heidän kylänsä. Raakalaisten voitokkaat huudot kuuluivat enää vaimeasti ja Eben tiesi, että äänet jäisivät vainoamaan häntä seuraaviksi öiksi.\nEben ei pelännyt. Hän antaisi henkensä kyläläisten puolesta. Hän oli kovettanut sydämensä jo kauan aikaa sitten ja päättänyt sulkea kaikki muut tunteensa syvälle itseensä. Jäljelle jäi enää voimakas suojelun halu. Se oli kuljettanut häntä taistelusta toiseen ja jättänyt hänelle useita arpia voitonmerkeiksi. Eben nosti pitkät hiuksensa ylös ja kiinnitti ne maasta löytyneeltä oksan palasella.


Tulot, menot ja rahavirrat - Valtiovarainministeriö\nEuroopan unionin omat varat ovat tuloja, jotka kerätään unionin talousarvion rahoittamiseksi. Ne kuuluvat unionille EU-lainsäädännön nojalla ilman kansallisten viranomaisten erillisiä päätöksiä. Omien varojen järjestelmästä päättää Eurooppa-neuvosto eli EU:n huippukokous yksimielisesti kuultuaan Euroopan parlamenttia. Päätöksen voimaantulo edellyttää kansallisten parlamenttien hyväksyntää.\nNykyinen omien varojen päätös tuli voimaan kesäkuun alussa 2021, ja sen vaikutukset huomioitiin takautuvasti jo vuoden 2021 alusta lukien. Päätöksen mukaan EU:n omat varat muodostuvat\nEU:n ulkorajoilla perittävistä tulleista\nkierrättämättömän muovipakkausjätteen määrään perustuvasta maksusta\narvonlisäveropohjaan perustuvasta maksusta\nbruttokansantuloon perustuvasta maksusta\nsekalaisista tuloista, kuten sakoista ja EU:n toimielinten työntekijöiden ennakonpidätyksistä.\nEU:n talousarvioon omat varat tulevat pääosin jäsenvaltioiden kansallisista talousarvioista. Jäsenvaltioiden keräämistä tullimaksuista 75 prosenttia tuloutetaan suoraan unionille ja 25 prosenttia jää kantopalkkioksi jäsenvaltioille. Koska unionin talousarvion pitää olla tasapainossa, bruttokansantuloon perustuvalla maksulla katetaan se rahoitusosuus menojen kattamiseksi, joka jää vajaaksi muista tulonlähteistä.\nNykyiseen omien varojen päätökseen sisältyy myös Euroopan komissiolle annettu valtuus elpymisvälineen rahoitukseen. Komissio saa ottaa lainaa 750 miljardi euroa (vuoden 2018 hintoina) puuttuakseen koronakriisin seurauksiin. Jäsenvaltioilta omina varoina kerättävä summa voi olla korkeintaan 1,40 prosenttia jäsenvaltioiden yhteenlasketusta bruttokansantulosta. Kuitenkin enimmäismäärää on kasvatettu väliaikaisesti 0,6 prosenttiyksiköllä unionin lainanottotoiminnasta aiheutuvien velkojen kattamiseen siihen asti, kunnes kaikki elpymisvälineeseen liittyvät velat ovat lakanneet, mutta enintään vuoden 2058 loppuun asti.\nEU:n budjetin menoista päättävät Euroopan parlamentti ja EU:n neuvosto yhdessä talousarviomenettelyssä. Menot eivät voi kuitenkaan ylittää monivuotisen rahoituskehyksen enimmäismääriä.\nSuomen ja EU:n väliset rahavirrat\nEU:n budjettiin sisältyy rahastoja, joiden avulla unionin eri linjauksia toteutetaan. EU-budjetin menot jäsenvaltioihin kulkeutuvat pääosan näiden rahastojen kautta. Jäsenmaat laativat tavoiteohjelmia, joiden mukaan yksittäisiä hankkeita toteutetaan.\nSuomi saa EU-varoja yhteiseen maatalouspolitiikan ja maaseudun kehittämiseen. Lisäksi Suomi saa rakennepoliittisia tukia Euroopan sosiaalirahastosta (ESR) ja Euroopan aluekehitysrahastosta (EAKR). Lisäksi esimerkiksi Horisontti Eurooppa - tutkimuksen ja innovoinnin puiteohjelma ohjaa Suomen tutkimusrahoitusta.\nEU-rahoitteisiin ohjelmiin ja hankkeisiin vaaditaan unionirahoituksen lisäksi kansallista julkista tai yksityistä rahoitusta. Poikkeuksena on yhteinen maatalouspolitiikka.\nPanu Kukkonen, budjettineuvos\nvaltiovarainministeriö, BO/Budjettiosasto, EU-yksikkö / EUY Puhelin:0295530134 [email protected]


K: Mitä ovat ”FreakScore”-pisteet?\nV: FreakScore on punnittu indeksi kaikkien ammattilais arvostelujen ja käyttäjä arvostelujen perusteella. Ammattilais arvosteluille annetaan enemmän arvoa kuin käyttäjien arvosteluille. Vanhemmille tuotteille ja arvosteluille annetaan vähemmän arvoa, riippuen tuotteen eliniästä. Arvostetut lähteet ovat myöskin arvoitettu korkeammalle FreakScorea punnittaessa. 8 FreakScore-pistettä on jo hyvä ja vain harvat edes yltävät yli 9 FreakScore-pisteeseen.\nK: Mikä on “Buzz Indeksi”?\nV: Buzz indeksi kertoo siitä kuinka paljon hälinää tuotteesta pidetään foorumeilla, blogeissa, arvosteluissa ja hauilla. Buzz indeksissä käytetään asteikkoa 1-5, numero 5:n tarkoittaessa suurinta mahdollista hälinää minkä tuote voi TestFreaksissa saada.\nQ: Mikä on “Aktiviteetti”?\nV: Aktiviteetti kertoo kuinka suosittu tuote on ollut täällä TestFreaksissa. Sen mitta-asteikko on 1-5, 5:n tarkoittaessa korkeinta aktiviteetti tasoa.\nK: Mitä ovat "Freak Arvosanat"?\nV: Freak Arvosanat ovat tietyn osa-alueen arvopisteet kaikista arvosteluista (käyttäjien ja ammattilaisten), ne kerätään ja arvostetaan asteikolla 1-10 (10 ollessa paras)\nK: Mitä arvostelulähteitä on listattuna TestFreaksissa?\nK: Niin moni kuin mahdollista kunhan niissä on aiheeseen liittyvää informaatiota; Jokainen sivusto tarkistetaan manuaalisesti pätevien teknikoidemme toimesta. Jos sinusta tuntuu että meiltä puuttuu mikä tahansa lähde, niin ole hyvä ja kerro siitä meille osoitteeseen info( @) ) testfreaks . com


Helsinkiläisessä ravintolassa ydinkeskustassa ammuskeltu – yksi toimitettu sairaalaan, ulkopuolisiin ei kohdistu vaaraa | Uutissuomalainen | Keskisuomalainen\nEtusivu » Uutissuomalainen 8.7.2020 22:26\nPoliisi kertoi keskiviikkoiltana kymmenen aikaan Twitterissä, että tapahtumapaikalla on yksi loukkaantunut. Vesa Moilanen / LEHTIKUVA\nSnellmaninkadulla Helsingin ydinkeskustassa olevassa Pataässä-nimisessä ravintolassa on ammuskeltu. Poliisi kertoi keskiviikkoiltana kymmenen aikaan Twitterissä, että tapahtumapaikalla on yksi loukkaantunut. Poliisi tiedotti myös, ettei ulkopuolisiin kohdistu vaaraa.\nAiemmin poliisi ilmoitti, että tapahtumapaikalta poistui 4–5 henkilön seurue, jota poliisi tavoittelee. Epäillyllä kerrottiin olevan musta vaatetus ja mustat henkselit.\nHelsingin poliisin viestinnästä kerrotiin myöhään illalla STT:lle, että osa seurueesta on edelleen tavoittamatta. Viestinnästä ei vielä osattu vastata siihen, onko rikoksesta epäilty kiinniotettujen joukossa.\nPoliisi suorittaa parhaillaan teknistä ja taktista tutkintaa. Tekoväline on poliisin hallussa. Helsingin poliisin viestinnästä ei suostuttu kertomaan, millaisesta tekovälineestä oli kyse.\nPoliisi kertoi tiedottavansa tapauksesta lisää aikaisintaan torstaina.


Momentin perusteluja täydennetään siten, että määrärahaa saa käyttää myös neuvoston asetuksen (EU) N:ro 2018/264 perusteella palautettavien sokerin ja isoglukoosin tuotantomaksujen korkomenoihin.\nSelvitysosa: Momentin perustelujen täydennys mahdollistaa määrärahan käyttämisen sokerin ja isoglukoosin tuotantomaksujen palautuksiin liittyvien korkomenojen maksamiseen. Euroopan unionin tuomioistuin on määrännyt korot maksettavaksi kansallisista varoista. Korkoa maksetaan lopullisten laskelmien mukaisesti Sucros Oy:lle, sokerijuurikkaan myyjille ja Suomen Sokeri Oy:lle. Jäsenvaltiot voivat hakea aiheutuneet korkomenot takaisin komissiolta.\n2017 tilinpäätös 533 706 680\nSelvitysosa: Lisäyksellä varaudutaan maksamaan EU:n tuotantosidonnaista tukea aiempaa suurempi osuus ensimmäisessä maksuerässä nautaeläintiloille, joka muutoin maksettaisiin loppumaksuna kesäkuussa 2019. Korotuksella helpotetaan kuivuuden aiheuttamia taloudellisista ongelmia.\nLisäksi momentin perusteluja on täydennetty siten, että kohdan 2) täydennys mahdollistaa määrärahan käyttämisen yksityisen varastoinnin tuen, eräiden muiden maataloustuotteiden markkinoita ohjaavien toimenpiteiden ja suoraan tuotteisiin kohdennetuista toimenpiteistä aiheutuvien menojen maksamisen lisäksi myös muista Euroopan parlamentin ja neuvoston asetuksen (EU) N:o 1308/2013 mahdollistamista toimenpiteistä aiheutuvien menojen maksamiseen.\nLisätty kohta 3) mahdollistaa määrärahan käytön myös muiden kuin päätösosan kohdissa 1) ja 2) mainittujen säädösten perusteella maksettavien EU:n kriisitukien maksamiseen. Lisäys mahdollistaa EU:n kriisitukien toimeenpanon myös silloin, jos EU-säädösperusta on jokin muu kuin päätösosan kohdissa 1) (Euroopan parlamentin ja neuvoston asetus (EU) N:o 1307/2013) ja 2) (Euroopan parlamentin ja neuvoston asetuksen (EU) N:o 1308/2013) mainitut.\nVuoden 2018 lisätalousarviossa momentille lisättiin kohta 6), joka mahdollistaa määrärahan käytön neuvoston asetuksen (EU) N:ro 2018/264 perusteella palautettavien sokerin ja isoglukoosin tuotantomaksujen korkomenoihin.\n2018 II lisätalousarvio 15 000 000


Kuntavaalit 2021 - Jarmo Juopperi (8) - Perussuomalaiset Kemi - Perussuomalaiset ehdokkaat\nOlen 59-vuotias koneteknikko ja koko ikäni asunut Kemissä, jonne rakensin talon vuonna 1986. Minulla on kaksi poikaa, jotka asuvat Kemissä ja Oulussa. Käyn voimailemassa Karun punttisalilla. Olen ollut Perussuomalaisten jäsen muutaman vuoden. Kunnan päätöksenteko kiinnostaa!\nOlen jo kauan sitten kyllästynyt vasemmiston ylivaltaan Kemissä ja heidän sisäsiittoiseen politiikkaansa asiainhoidossa. Olin aikanaan keskustan jäsen ja ns."väyrysen mies", mutta hänen viime vuosien sooloilut ajoivat nurkkaan ja hän jäi aika yksin.\nVaihdoin puoluetta muutama vuosi sitten. Vuoden 2015 pakolaiskriisi herätti ja näytti silloisen hallituksen avuttomuuden kriisin keskellä. Olisimme aivan hyvin voineet käännyttää pakolaiset takaisin Ruotsiin, joka on turvallinen maa!\nYrittäjien ja firmojen tulemista Kemiin täytyy edelleen parantaa ja helpottaa, jotta saadaan alueellemme elinvoimaa. Ettei käy niin kuin takavuosikymmeninä, että vasemmisto suorastaan ajoi yritykset Keminmaahan ja muualle, jotka houkuttelivat heitä verotuksen, kaavoituksen ym. avulla.\nPuhelin 045 3045 896\nKuplahallikin on romahtanut. Jospa lähikuntien kanssa yhdessä tehtäisiin pienehkö urheilu-ja ajanvietekeskus. Rahoitusta vaikka sieltä EU-aluekehitysrahastosta. Sieltähän riittää rahoitusta muutenkin.\nKemi on arktinen kylmä teollisuuskaupunki, jossa ihmiset liikkuvat autoilla, emme ole Etelä-Euroopan kahvilakatukaupunki. On turhaa tukkia keskustaa kävely -ja fillarikaduilla, joita ei kukaan käytä.\nLänsi-Pohjan keskussairaala päivystyssairaalana on oltava jatkossa Kemissä! Olemme iso teollisuuskeskittymä, jossa tuotetaan n. 9 % Suomen bk:sta. Jo tämän takia on suuronnettomuudetkin huomioitava.\nUrheiluseura Karihaaran Karun puheenjohtaja\nKuntavaalit ⁄ Ehdokkaat ⁄ Lappi ⁄ Kemi ⁄ Jarmo Juopperi


Kirjojen keskellä: Kooste 5/2018\nVuorossa on jälleen liuta lyhytarvioita.\nZum Teufel 2018, 96s.\nJohanna Jasminen sarjakuva-albumi Kummitus sisältää sarjakuvastrippejä, joista osa nivoutuu pidemmiksi tarinoiksi. Yksittäisinä strippeinä en tästä vakuuttunut, mutta pidemmät tarinat toimivat hyvin.\nYksi kummitus notkuu Tuonelassa ja ystävystyy rakastuneen Tuonen kanssa. Louhi kärvistelee viimeisillään raskaana - hän odottaa kolmen suden poikuetta - ja muukin Tuonelan väki on erikoisen sympaattista porukkaa.\nOverwatch Anthology vol. 1\nDark Horse Books 2017, 144s.\nOstin Overwatch-hahmojen taustatarinoista koostuvan sarjakuva-antologian, joka oli ihan kiva mutta myös pieni pettymys.\nTarinat ovat nimittäin hyvin lyhyitä, eikä niissä lopulta kerrota juuri mitään niistä aivan kaukaisista asioista. Yhtään Overwatch Youtube-videota en ole katsonut, mutta kuulemani mukaan niistä on saanut paljon enemmän irti hahmojen (ja koko Overwatchin) alkutaipaleesta.\nTässä antologiassa on kuuden käsikirjoittajan tarinoita ja taiteesta vastaa seitsemän henkilöä, joten aivan samalla muotilla tarinat eivät sentään ole syntyneet. Mitä kirjan taiteeseen tulee, se on omaan makuuni liian supersankarimaista. Pidän myös huomattavasti enemmän sellaisista sarjakuvista, joissa näkyy käsin tekeminen. Toki tietokoneellakin saadaan aikaan huikeita juttuja, mutta enemmän pidän toisenlaisesta lopputuloksesta.\nEllen DeGeneres. The Funny Thing Is...\nSimon & Schuster Audio 2003, 3h 11min\nLukija: Ellen DeGeneres\nYhtenä ihanan helteisenä päivänä virkkasin ampiaispesiä oikeita ötököitä hämäämään ja kuuntelin Ellen DeGeneresin pikku pakinoita. Tai mitä ikinä nämä pienet jutut sitten ovatkaan.\nViihdyin oikein hyyvin, vaikka näköjään sisällöstä ei jäänytkään mieleen oikein mitään. Jotain puhetta oli vankilasta ja yhdessä vaiheessa pohdittiin noloja tilanteita... Muuta en muista.\n(toim.) Reetta Laitinen: Sisaret 1918\nArktinen Banaani 2018, 110s.\nReetta Laitinen on kerännyt arkistoista kymmenen erilaista naisen kertomaa tarinaa Suomen sisällissodasta. Kymmenen sarjakuvataiteilijaa on kukin tehnyt yhdestä tarinasta sarjakuvan, jotka on koottu hienoksi kokoelmaksi.\nKokoelma on hieno ja tarinat keskenään sopivasti erilaisia, mutta hieman epätasainen. Totta kai jokaisella tekijällä on oma piirrostyylinsä ja selvästi jokainen on saanut toteuttaa tarinan haluamallaan tavalla, mutta jotain yhtenäisyyttä olisin toivonut. Tai sitten tarinat olivat vain niin lyhyitä, että yhteen menoon luettuna kokonaisuus tuntui hajanaiselta?\nJoka tapauksessa kirja antaa hyvän kuvan siitä, kuinka sekavaa ja epävakaata sisällissodan aika on ollut ja kuinka kauas sen vaikutukset heijastuvat.\nBetty White: Here We Go Again\nSimon & Schuster Audio 2010, 2h 56min\nLukija: Betty White\nBetty White kertoo Here We Go Again -kirjassaan varsin tiiviissä muodossa siitä, kuinka hän päätyi tv-uralle ja mitä kaikkea on uransa aikana ehtinyt tehdä. (Melkein sattumalta ja todella paljon, jos nyt haluatte tietää.)\nKiva ja mielenkiintoinenkin kuunneltava, mutta paljon perusteellisempi läpileikkaus uraan olisi ollut varmasti antoisampi kokemus.\nTunnisteet: Arktinen Banaani, Betty White, Dark Horse Books, Ellen DeGeneres, Johanna Jasmine, Overwatch, Reetta Laitinen, sarjakuvahaaste, sarjakuvat, Simon & Schuster, Storytel, Zum Teufel, äänikirja\nAnneli A 17. kesäkuuta 2018 klo 10.21\nKiva kooste! En ole tainnut tutustua mihinkään näistä. Tuo Sisaret 1918 kiinnostaa.\nMaija 18. kesäkuuta 2018 klo 9.57\nAnneli, Uskoisin sun tykkäävän Sisarista! :)\nJassu / Hurja Hassu Lukija 17. kesäkuuta 2018 klo 13.58\nKiitos taas sarjisvinkeistä - täältä niitä on aina hyvä tulla kurkkimaan! :D\nMaija 18. kesäkuuta 2018 klo 9.58\nJassu, kiva kuulla! :)\nThe Witch Boy & Henchgirl


Playtech - osakkaat olivat Finalton sopimusta vastaan - Carnival News\nPlaytech yhtiön osakkeenomistajat ovat hylänneet ehdotuksen myydä rahoituskaupan divisioonansa johtoryhmälle. Tämä avasi tien neuvotteluille kilpailevien tarjoajien kanssa.\nPlaytech yhtiön johtokunta hyväksyi toukokuussa tarjouksen Finalton myymisestä israelilaisen pääomasijoitusrahaston Barinboim Groupin johtamalle yhteenliittymälle, jonka arvo on jopa 210 miljoonaa dollaria (148 miljoonaa puntaa/171 miljoonaa euroa). Kuitenkin viime kuussa Playtechin vähemmistöomistaja Gopher Investments jätti 250 miljoonan dollarin tarjouksen hyväksymättä.\nPlaytech sai pyynnön viivästyttää tarjous/sopimus sen yhtiökokouksen päättyessä. Tämä viivästys tuli siis suoraan Gopher:n pyynnöstä, jossa osakkeenomistajat äänestäisivät miten jatketaan, koska toimittajan hallitus pyysi lisätietoja Gopherilta. Nämä koskivat yleisesti Gopherin omistusrakennetta, yhteyksiä Kiinaan ja johtaisivatko tämä omistusrakenne vaikeuksiin saada viranomaisten hyväksyntä myyntiin.\nVaikka Gopher vastasi alkuperäisiim kysymyksiin, Playtech sanoi että tarvittiin edelleen lisää selkeyttä joihinkin Gopher:n vastauksiin. Sen jälkeen kun Playtech ei saanut lisävastauksia, Playtechin hallitus ilmoitti tukevansa edelleen Barinboim -konsortion tarjousta ja asetti uuden päivämäärän yhtiökokoukselle: 18. elokuuta.\nKuitenkin hallituksen hyväksynnästä huolimatta enemmistö äänestäjistä hylkäsi sopimuksen. Kaikkiaan kauppaa äänestivät osakkeenomistajat, jotka edustavat 75,3 miljoonaa osaketta. Kuitenkin osakkeenomistajat, joilla oli 164,3 miljoonaa osaketta – eli 68,3% kaikista annetuista äänistä äänestivät tätä vastaan.\nTämän vuoksi konsortio irtisanoi myynti- ja ostosopimuksen Playtechin hallituksen kanssa. Tämän sopimuksen päätyttyä Playtech saa nyt aloittaa muodolliset neuvottelut muiden osapuolten, kuten Gopherin, kanssa.\n”Playtech ymmärtää, että äänestämällä Finalto -konsortion luovuttamista koskevaa päätöstä vastaan osakkeenomistajat ovat ymmärtäneet SPA:n lopettamisen riskin, mikä mahdollistaa Playtechin yhteydenpidon Gopherin kanssa ja mahdollisten parempien ehtojen saamisen Finalton myynnistä,” hallitus sanoi.\nKonsortio, joka on perustettu nimenomaan Finalton ostamista varten, jatkaa olemassaoloaan seuraavat 30 päivää siinä toivossa, että se voisi tehdä edullisemman kauppasopimuksen.Tämänkin artikkelin teille toi Carnival News, tuotamme joka päivä uusia uutisia pelien maailmasta. Mikäli taas videopelit kiinnostaa niin kannattaa kurkata tänne!\nPREVIOUS Previous post: FanDuel aloitti yhteistyössä Jordan Spiethin kanssa\nNEXT Next post: Carnival News Company – mitä me teemme – what do we exactly do?


Samsung yhä selvempi ykkönen\nViimeksi päivitetty: 29.10.2013\nKorealainen Samsung myi kolmannella neljänneksellä 88,4 miljoonaa älypuhelinta. Ennätyslukema on 55 prosenttia suurempi kuin vuotta aikaisemmin. Toimitusmäärällä korealaisjätti kaappasi 35 prosentin osuuden älypuhelinmarkkinoista. Strategy Analyticsin mukaan kolmannella neljänneksellä myytiin kaikkiaan 251,4 miljoonaa älypuhelinta eli 45 prosenttia enemmän kuin vuotta aikaisemmin. Myytyjen älypuhelimien määrä ylitti näin ensimmäistä kertaa neljännesmiljardin kappaleen rajan vuosineljänneksellä.\nSamsungin takana markkina elää. Applen iPhonea myytiin 33,8 miljoonaa kappaletta. Määrä on toki lähes 7 miljoonaa enemmän kuin vuotta aiemmin, mutta silti Applen markkinaosuus kutistui kolmella prosenttiyksiköllä 13 prosenttiin.\nKiinalainen Huawei myi heinä-syyskuussa 12,7 miljoonaa laitetta. Myynni kasvattamnen vuodessa 67 prosentilla johti viiden prosentin markkinaosuuteen ja kolmanneksi suurimman valmistajan titteliin.\nHuawein takana LG oli listan neljäntenä 12 miljoonalla myydyllä laitteella ja Lenovo viidentenä 10,8 miljoonalla laitteella.\nNokian ja Windows Phonen lukuja Strategy Analytics ei noteerannut, sillä rankkaus sisälsi vain suurimmat valmistajat.


demot – Yrttimaan aikakirja II\nSain pitkästä aikaa väkerrettyä uuden laulun. Äänitystulos saapuu nyt teidän kuultavaksenne.\nLaulu juontaa juurensa Muurahaispuun unijaksoon, jota olen lausunut kitaran ja viivepedaalien säestyksenä jo muutaman vuoden ajan. Tuli mieleen väkertää teemasta ”oikea” laulu, jonka voisi ehkä upottaa lausutun katkelman lomaan, mutta kun tämä laulunväkerrelmä on sitten tämänhetkisessä kuosissaan yli kahdeksanminuuttinen, kokonaisuudesta saattaisi tulla vähän turhan pitkä kokonaisuus.\nLaulun aloittava kellontikitys on joka tapauksessa äänitetty alkuaan vuoden 2012 Finnconin kunniavierasesitystä varten. Äänessä on meidän keittiömme seinäkello, jonka kanteen teippasin kontaktimikrofonin. Sointukulun ideoita pohdiskelin alkuaan jo kesällä, mutta laulun teksti, perusrakenne ja lopullinen soinnutus syntyivät kuitenkin vasta eräänä iltana Anttolan kuntoutusviikkojen aikana. Tänään kuultava äänitys on syntynyt pikku hiljaa sen jälkeen. Tietyssä mielessä tämä versio kappaleesta sulkee eräänlaisen ympyrän: siinä kuullaan loppukesästä valmiiksi saamani viisikielisen basson ja syksyn kirjamessuilta ostamani akustisen, teräskielisen kitaran ohella Korg A3 -multiefektilaitetta, jonka hankin käytettynä silloisen Kyyria-yhtyeen kitaristilta Mikaelilta parisenkymmentä vuotta sitten. Kyseisen efektilaitteen tuottamien pitkien viiveiden säestämänä äänittelin aikoinaan leijuvia, pyörteileviä kitaraimprovisaatioita, jotka sittemmin johtivat minut tekemään teatterimusiikkia – ja vielä myöhemmin innoittivat käyttämään kitaraa ja efektilaitteita kirjankatkelmien lausumisen säestyksenä.\nVaikka omissa kirjoissani tämä versio kulkee vielä otsikolla ”luonnos” – teen siitä varmaankin uuden version sitten kun rupean työstämään tosissani seuraavaa Studio Yrttimaa -levyä – se näyttää kohtuullisen mutkikkaalta ja työläältä kokonaisuudelta, kun sitä tarkastelee äänitysohjelman ikkunoissa:\n(Musiikin äänittäminen on yksi niistä syistä, miksi tykkään siitä että tietokoneessa on useampi, iso, leveä ja lavea näyttö.)\nEn ole ihan tyytyväinen tekstiin, miksaukseen enkä kokonaisuuteenkaan, joten kuulen mielelläni kommentteja, kehuja, ideoita ja kritiikkiä.\nDemoja ullakolta I\n6.4.2010 27.12.2010 · 4 kommenttia ·\nParissakin seuraamassani sarjakuvablogissa on palattu toisinaan lapsuuteen ja julkaistu lukijoiden ihailtavaksi niitä piirroksia, mistä sarjakuvabloggaajan ura on urjennut. Niinpä tuli mieleeni tehdä sama temppu, mutta musiikilla. Aina silloin tällöin, etenkin kun olen tullut hommanneeksi edellistä paremman äänikortin tai oppinut jotakin uutta äänenkäsittelyn suhteen, kaivelen esiin vanhat neliraitakasettinauhurillani äänitetyt demonauhoitukset ja rupean suunnittelemaan niiden restauruointia ja miksaamista entistä ehommaksi. Nyt tuli vain mieleeni kiusata näillä nauhoituksilla teitäkin, hyvät lukijat – ja testata samalla flash-soittimen upottamista blogiin.\nAloittajan kunnian saakoon ainakin tekstinsä suhteen ydinturma-apokalyptinen pläjäys nimeltä ”Hyvästi maa”, joka on äänitetty 14. marraskuuta 1986:\nOlimme silloisen avovaimoni kanssa muuttaneet pari kuukautta aikaisemmin viidentoista neliön soluhuoneesta suorastaan ylellisen väljältä tuntuvaan kaksioon Itäkeskuksen Kauppakartanonkujalla. Jälkeenpäin olen pohtinut, mahtoiko talon sähköissä(kin) olla jotakin vikaa: useimpiin kyseisessä asunnossa äänitettyihin demoihin ilmestyi väistämättä inhottavia rapsahduksia. Samalla neliraiturilla pari vuotta myöhemmin sivaripaikassani Muhoksella äänitetyt demot ovat rapsahduksettomia.\nÄänityskalusto oli yksinkertainen: c-kasettia käyttävä, VestaFire-merkkinen halpa neliraitanauhuri, rumpukone (Yamaha RX21), Audio-Technican mikrofoni, basso (sama nauhansa menettänyt Rickenbacker joka minulla on vieläkin) ja sähkökitara, kaunis yksimikkinen Telecaster-kopio. Lisäksi minulla kuulostaa olleen jonkinlainen kitaraefektilaite ja jonkinlainen kaikulaite.\nOlin äänittänyt samasta kappaleesta aikaisemman version kuukautta aikaisemmin, mutta mokannut äänitysprosessissa niin, että kitara- ja lauluraidoilla kuuluvat basso- ja rumputaustat läpi. Oli minulla muutenkin taipumusta äänitellä samoja lauluja uudelleen kerran toisensa jälkeen, mutta mokan vuoksi tämän laulun aikaisemman version miksaaminen oli miltei mahdotonta, joten avokin viettäessä viikonloppuaan vanhempiensa luona (luultavasti) vietin itsekseni laatuaikaa tekemällä siitä uuden version.\nProsessi lähti rumpukoneen ohjelmoinnista tahti kerrallaan, mihin menikin aina melkoinen tovi. Ensimmäinen äänitysrupeama alkoi siitä, että pistin rumpukoneen toistamaan ohjelmoitua komppiaan ja soitin samalla sisään myös basson tai komppikitaran. Tämä täytti neljästä raidasta kaksi (koska halusin pitää rummut stereona). Seuraavaksi oli vuorossa ns. pingpong-äänitys, eli kahden äänitetyn raidan toistuessa soitin komppikitaraosuuden (tai basson) ja äänitin tämän kaiken kahdelle vielä tyhjänä olevalle raidalle. Lopuksi alkuperäinen komppiraitapari uhrattiin laulu- ja soolokitaraosuuksille, jolloin aikaisempi äänitys pyyhkiytyi tietenkin pois.\nLopputulos miksattiin sitten tavalliselle kasettidekille stereoksi, ja miksatessa käytössä oli samat efektit kuin äänittäessä. Alkuperäinen miksaus ei ole enää tallessa, olen viisaasti aikanaan ajatellut että alkuperäinen neliraitaäänitys kannattaa mieluummin pitää tallessa.\nKuunnellessani ”Hyvästi maata” etenkin sinä aikaisempana, epäonnistuneena versiona tulin ajatelleeksi, että siinä on hyvin paljon samaa kuin Talking Headsin ”Wild Wild Lifessä”, vaikka kappaleen tunnelma onkin toisenlainen. Nykykorvin kuunnellen toinen ilmeinen lähde olisi Musta paraati, mutta sitä bändiä en kyllä kahdeksankymmentäluvulla juurikaan kuunnellut kuin radiosta. Rumpukoneen tarkka, mutta grooveton komppaus tietysti vie ajatuksia muutamaa vuotta aikaisempiin rumpukonevetoisiin orkestereihin.\nKoetin pitää tuoreen uusmiksaukseni suhteellisen uskollisena alkuperäisen laulun hengelle, joskin nyt oli käytettävissä muutamia jippoja ja efektejä joista en tuohon aikaan osannut edes haaveilla. Ja, kaikeksi onneksi, audioeditori jolla oli mahdollista häivyttää suurin osa niistä riesarapsahduksista jokseenkin kuulumattomiin.


Tähtitaivas - Elokuu 2020\nElokuussa saapuvat ensimmäiset pimeät yöt koko Suomeen aivan pohjoisinta Lappia lukuun ottamatta. Tällöin on hyvä hetki etsiä kesän jälkeen taivaalta vanhat tutut tähdistöt.\nKeskiyöllä Joutsenen, Lyyran ja Kotkan päätähtien muodostama Kesäkolmio on suoraan etelässä. Kolmion keskivaiheilta löytyy Joutsenen alin tähti Albireo, joka on kaunis kaksivärinen kaksoistähti. Albireon ja Kotkan Altairin välissä ovat himmeätähtiset Ketun ja Nuolen kuviot. Altairista yläviistoon vasemmalle on niin ikään himmeä, mutta selväpiirteinen Delfiinin tähdistö.\nVielä aavistuksen hämärällä luoteisella taivaalla on tuttu Otava. Sen kauhan varren kaarevaa linjaa alaspäin seuraamalla päätyy kirkkaaseen Arcturukseen. Otavan yläpuolella on Pohjantähti ja Pieni karhu. Karhujen välissä luikertelee Lohikäärmeen tähdistö, joka kiertää Pienen karhun, käy kääntymässä taivaanlaella ja jatkaa länsilounaaseen kohti Herkuleen tähdistöä.\nItäkaakossa on suuri Pegasus-neliö, jonka muodostavat kolme Pegasuksen tähteä, sekä Andromedan alfa-tähti Alpheratz, joka on neliön vasemmassa yläkulmassa. Andromeda jatkuu Alpheratzista vasemmalle tähtijonona, jonka yläpuolella erottuu yön pimeimpinä hetkinä Andromedan galaksi. Korkealla itäkoillisessa on w-kirjaimen muotoinen Kassiopeia, sen alapuolella Perseus ja vielä alempana Seulasten eli Plejadien tähtijoukko. Ajomiehen Capella kipuaa ylemmäs koillisella taivaalla.\nKuukauden kohde: perseidit\nElokuun puolivälissä yötaivaalla vilahtelee vilkkaasti perseidien meteoriparveen kuuluvia tähdenlentoja. Kuu on viimeisessä neljänneksessään 11.8., joten se haittaa vielä jonkin verran havaintoja. Parhaimmillaan perseidejä voi näkyä taivaalla maksimin aikaan 12./13.8. useita kymmeniä tunnissa. Muutenkin alkusyksyn aamuyöt ovat otollista aikaa tähdenlentojen katselulle eikä vähiten lämpimien kelien takia.\nLue lisää perseideistä\nKuu lähellä Aldebarania ja Plejadeja yöllä 23./24.1.\nKuu lähellä Aldebarania illalla\nvaihe: 81 %\nikä: 10 päivää


Olet täällä: Etusivu Maksimekko\nAngel of Style -merkkinen jerseymekko on mukava päällä ja näyttää hyvältä. Hieno, sileä jerseymateriaali antaa tyylikkään vaikutelman, mutta toimii joustavuutensa ansiosta myös arjessa. Lyhyet hihat ja suora helma. Helppohoitoista ja muotonsa pitävää viskoosisekoitetta, joka laskeutuu kauniisti ja tuntuu pehmeältä ihoa vasten. Moderni graafinen kuosi. Rento leikkaus. Tilaat Angel of Style -merkkisen mekon nopeasti ja turvallisesti Klingelin verkkokaupasta!


Oli ihan mieletöntä palata eilen illalla blogiin, kun niin moni oli jättänyt kommenttia tuohon edelliseen postaukseen, suuret kiitokset teille kaikille keskustelusta! Ymmärrän sen, että valitettavana tosia-asiana on kasvottomana kritisointi, mutta kuten yleensäkin, rajansa kaikella. En ole kuitenkaan "änkenyt itse julkisuuteen", kuten joku asian ilmaitsi. Muutenkaan, tällaisen marmattamisen puolustelu tällä seikalla on mielestäni naurettavaa. Eikai se, että kirjoitan blogia, muuta yleismaailmallisia sääntöjä siitä, miten ihmisiä tulisi kohdella.\nNo, jokatapauksessa, meillä oli eilen ihan mielettömän hauskaa, käytiin ensin istuskelemassa tähtitorninmäellä ja tultiin sitten meille pelaamaan Yatzya, on muuten koukuttava peli, tuollainen on ehdottomasti hankittava itsellekin! Nyt mä olen lähdössä katsomaan jotain suloista, Noora on nimittäin saanut vihdoin suloisen koiravauvansa, joka saa kyllä tällaisen koirahirmun aivan myytyä. Harmi vain, että me ei todennäköisesti voida koskaan hankkia koiria, J kun on hieman allerginen ja näin vanhemmiten mäkin olen huomannut pärskiväni näiden suloisten otuksien lähellä. Toimisikohan siedätyshoito tässä tapauksessa? :D\nTässäpä nyt asua, jonka alla on tietystikin bikinit.. :)\nOlen muuten kuullut nyt lähiaikoina hirveän monen ihmisen sairastuneen vakavasti. Silloin sitä tulee aina miettineeksi sitä, kuinka pienestä me ihmiset valitammekaan. Loppupeleissä, millään muulla ei ole merkitystä, kuin sillä, että me ja meidän läheisemme pysyvät terveinä. Liian usein sitä oppii arvostamaan niitä "itsestäänselvyytenä" pitämiään asioita, kuten terveyttä, vasta kun ne menettää. Olkaamme siis iloisia siitä, ja arvostakaamme jokaista terveenä viettämäämme päivää!<3 Kiitos vielä kerran teille mahtaville lukijoille, nauttikaa aurinkoisesta päivästä!:)\nS28. heinäkuuta 2012 13.02Mun isä on allerginen koirille (allergiatestissä tuli 6mm rengas) mutta hankittiin kuin hankittiinkin aivan hurmaava mäyräkoiranpentu heinäkuun puolessa välissä. Nyt muutaman viikon yhdessä olon jälkeen mun isällä on nenä vain vähän valunut, eikä mitäänVastaaPoistaS28. heinäkuuta 2012 13.04Jatkuu..siis että mitään pahempia allergiareaktioita ei ole tullut :) joten ehdottomasti kannatan että käytte vaikka jossain kennelissä tms tunnustelemassa miltä tuntuu koirien lähellä. Ja onhan niitä allergisoimattomia rotuja olemassa :)VastaaPoistaMijo28. heinäkuuta 2012 13.06Toi mekko on niin kaunis! Ja mitä koira-allergiaan tulee, niin itsekin allergisena hankin koiran ja kyllä, siedätyshoitoa! En voi sanoa olevani allerginen omille koirilleni mutta ystävieni koirille hieman kyllä. Tiedän myös ihmisiä joilla on astma ja jotka ovat hankkineet koiran, esim. villakoira (ei valkoinen) on allergiaystävällinen rotu. Ei lähde karvaa. Toisin kuin perunkarvaton joka allergisoi enemmän kuin villis. Kannattaa tutkia näitä. Jos koiran oikeasti haluatte niin löydätte kyllä rodun joka on mieluisa ja mahd. vähän allergisoiva.Oh, tulipas kilometrikommentti. :DAurinkoista viikonloppua teille! Älkääkä luopuko koiraunelmista, ainakaan vielä ;)VastaaPoistasoffu28. heinäkuuta 2012 13.12mä suosittelen villakoiran ottamista!:) meilläkin on perheessä 2 allergista, mut ne ei oo saanu mitään oireita koska villakoirista ei irtoa karvaa :D. siinä on kuitenkin vähän hommaa koska tota koiraa pitää pestä useammin ja karvaa ajella ja leikata pois :/. ja jos ottaa pienen tai keskikokosen puudelin, niin ne on kyllä tosi sulosia, eikä sellasia mitä monet ajattelee kun niiden karva on leikattu sellaseen muotoon...:D mut suosittelen meiänkin pikkunen koira on niin sulonen♥VastaaPoistaLaura28. heinäkuuta 2012 13.15Ottakaa bichon frise tai joku bichon frisen sukulainen. :) Meillä on bichon frise, eikä pahasti koirille allerginen ukkoni oo tuosta moksiskaan. Bichoneilla turkki on sellasta villaa, ei tiputtele karvan karvaa, eikä hilseile. :)Ps. Tyylis on i-ha-na! Aurinkoisia päiviä Xenia!VastaaPoistamnikaa28. heinäkuuta 2012 13.24I love your hair !!! ♥♥♥VastaaPoistaHertta28. heinäkuuta 2012 17.03Oi, onpa ihan täydellisen ihana asu! <3 Kaikki jotenkin hirveen hyvin kohdillaan. :)VastaaPoistaBaby-girl28. heinäkuuta 2012 18.40Aivan ihana tuo mekkosi! Olen huomannut saman, että liian usein tulee valitettua pienestä ja turhasta ja ne oikeasti merkitykselliset asiat unohtuva, kunnes jotain ikävää tapahtuu. Itse olin varma aikanaan, etten ikinä enää valita turhasta kun poikaystäväni makasi sairaalassa teho-osastolla halvaantuneena. Mutta voin kertoa, että aika nopeasti se lupaus sitten unohtui kun saatiin uusi arki sujumaan. Uudestaan samoja lupauksia tein mielessäni kun oma terveys reistaili mutta niin ne taas unohtui kun kaikki alkoi olla paremmin.Kai se ihmisen mieli vaan on sellainen, että jostain pitää aina "valittaa". Ja en nyt näillä siis mitenkään tarkoita, että valittaisit turhasta, älä käsitä väärin!! :)VastaaPoistaMaria28. heinäkuuta 2012 19.35Yatzee on kiva peli, kunnes todistaa ihmisten pelaavan sitä 13 tuntia putkeen syömättä tai nukkumatta. Rajansa kaikella tosiaan..VastaaPoistaNoora28. heinäkuuta 2012 20.21Meillä on vanhempien luona silkkiterrieri. Mun äiti ja veli on allergisia koirille mutta meijän koiran kanssa ei mitään ongelmaa. Välillä tarvii astmapiippua tai allergia lääkkeitä mutta se johtuu myös siitä että molemmilla on astma ja luonnosta tulevia allergioita. Koira on ollu meillä 9vuotta, joten hyvin pärjää molemmat vaikka muihin koiriin on allergiaa. Johtuu aika pitkälti vissiin siitä hilseestä ja sen eroista. Niin oon ainakin ymmärtänyt. Nykyään meillä on myös kissa, joten kai se allergia myös siedättyy vaikka erilainen hilse onkin koiralla, en tiiä. Haha kauheen pitkä selostus (:VastaaPoistaAamu28. heinäkuuta 2012 22.43Omalle koiralle monet siedättyy, mutta kannattaa silti käydä ensin allergiatesteissä ja harkita tarkkaan. Kaikista ikävintä on, jos ottaa ihanan karvapalleron, ja joutuu siitä allergian takia luopumaan. :-/ Lisäksi koira-allergia voi käsittääkseni johtua kolmesta eri asiasta: karvasta, hilseestä tai syljestä. Joku voi olla allerginen yhdelle näistä tai jopa kaikille kolmelle. Mutta jos allergia on vain lievää, niin sitä varmasti sietää sen oman rakkaan koiruuden takia. :-)VastaaPoistaKira28. heinäkuuta 2012 22.54Ihanan valloittava tuo hymysi, valaisee koko tän blogin (jos noin voi sanoa:). Mut eihän sitä tiedä vaikka saisittekin joskus hankittua jonkun sellaisen koiran joka ei allergisoisi niin? Mä oon ihastunut mopseihin ja chihuihin joten saa nähdä tuleeko joskus aikanaan koiraa meille, tällä hetkellä riittää noi kaks kissaa:) Toivottavasti saatte joskus vielä koiran hankittua<3VastaaPoistatyyt-29. heinäkuuta 2012 3.27Hei pakko mainita tuo että ihminen on "koira/kissa ihmisiä" , mä en ainakaan osaa valita kummasta tykkään enemmän, nyt on perheenjäsenenä kissa, joka onneks tykkää koirista, eli myöhemmin varmasti hankitaan myös koira :) kissa on tosi väärinymmärretty lemmikki, harmittaa näin elokuun kieppeillä miten moni perhe jättää nyt sinne mökille kissanpennun oman onnensa nojaan :( ja koiria lopetetaan heti jos ne puree jotakin lasta, ihminen harvoin joutuu vastuuseen pahuudestaan.Sorry avautuminen..VastaaPoistaLise30. heinäkuuta 2012 9.41Meidän äidillä on Cotton de tulear, jolla ei ole sitä allergisoivaa pohjakarvaa (jos olen ymmärtänyt oikein), joten sehän voisi olla harkittava rotu. Ja ne on niiiiiiiin söpöjä! :)VastaaPoistaVilma30. heinäkuuta 2012 12.44toi mekko on niin upea sun päälläs!sä aina piristät mun päivää postauksillas :)VastaaPoistaAlma31. heinäkuuta 2012 19.41Niin upeita laukkuja sulla kyllä että! Ihmiset ei yleensä ymmärrä näitä laukkuhössötyksiä. On niin paljon parempaa tuhlata rahansa vaikka kalliisiin autoihin tai elektroniikkaan, joka ei ainakaan kaunistu vanhetessaan.. Mä ainakin ymmärrän paremmin kuin hyvin sun innostuksen noihin ihanaisiin, mitä sulta kaapista löytyy. :) Kritiikki satuttaa ja on ihan hölmöä, että bloggajiin saisi purkaa omaa pahaa oloa, joka johtuu jostain ihan muusta, kuin vaikka bloggaajan laukusta. Hyvä, että oot tehnyt selväksi, mitkä asiat lukijoille kuuluu ja mitkä ei. Sinä päätät, sun blogi. No niin. Ja aina jos tulee ikävä laukkuhenkisiä ihmisiä, niin tiedät minne tulla! ;)VastaaPoistaEssie-3. elokuuta 2012 13.13Upean näköinen maxi <3 Itsekkin haluaisin ostaa maximekon, mutta, kun pituutta löytyy se 160 cm niin oon vähän epäröinyt :/ Kuinka pitkä sie oot?VastaaPoistaLisää kommenttiLataa lisää...


Alkoholi aiheuttaa jättitappiot suomalaisilla työpaikoilla | Yle Uutiset | yle.fi\nAlkoholi aiheuttaa jättitappiot suomalaisilla työpaikoilla\nEnnaltaehkäisyyn kannattaa satsata, koska eurolla voi saada jopa kaksi takaisin.\nUusien laskelmien mukaan työpaikoilla kannattaisi ehkäistä tehokkaammin työntekijöiden päihdeongelmia. Millaisia hyötyjä ennalta ehkäisevällä päihdetyöllä voitaisiin saada? Tästä keskustelivat aikuistyön päällikkö Antti Hytti EHYT ry:stä ja A-klinikkasäätiön toimitusjohtaja, johtava ylilääkäri Kaarlo Simojoki.\nTyöntekijöiden alkoholinkäyttöön kannattaa puuttua, koska alkoholi aiheuttaa suomalaisilla työpaikoilla satojen miljoonien eurojen tappiot.\nEhkäisevän päihdetyön EHYT ry:n tuoreesta raportista (siirryt toiseen palveluun) selviää, että tappiot ovat vähintään 500 miljoonaa euroa. Työnantajan kannattaa yrittää puuttua alkoholinkäyttöön, koska raportin mukaan tällä tavoin kuluja voidaan vähentää.\n– Voidaan arvioida, että suoria tai epäsuoria vaikutuksia työtehoon saattaa olla noin 10–20 prosentilla ajoittain. Heillä alkoholinkäyttö on niin runsasta, että sairauspoissaolojen tai työtehon alentumisen takia voidaan katsoa, että työkyky on alentunut, arvioi Ehyt ry:n aikuistyön päällikkö Antti Hytti Aamu-tv:ssä.\nRaportin keskeinen johtopäätös on, että jos työnantaja sijoittaa euron ehkäisevään päihdetyöhön, hän voi odottaa takaisin 1–2 euroa.\n– Jos saadaan edes maltillisia parannuksia aikaan mahdollisten riskikäyttäjien sairaspoissaoloihin ja työn tuottavuuteen, niin silloin käytännössä aina tällaiset toimenpiteet maksavat itsensä takaisin., Hytti sanoo.\nHänen mukaansa laskelma on merkittävä signaali työnantajien suuntaan.\n– Kaikki periaatteessa tunnistavat sen, että ennaltaehkäisy on tärkeää mutta raportin löydöksillä päästään kiinni siihen, mitä ennaltaehkäisy todella vaikuttaa rahapuolella.\nA-klinikan toimitusjohtaja Kaarlo Simojoki korostaa, että esimiesten pitäisi uskaltaa kysyä työntekijältä varhaisessa vaiheessa, voisiko alkoholilla olla tekemistä työkyvyn muutoksen kanssa.\n– Esimiehen näkökulmasta on hedelmällisempää kysyä sitä alkuvaiheessa, kuin myöhemmin, jolloin joudutaan hoitoonohjaukseen ja mahdollisesti irtisanomiseen. Esimiehenä haluaisin välttää sen tilanteen, Simojoki sanoo.\nHän muistuttaa, että työnantaja ei voi määräyksellä muuttaa asioita.\n– Työnantaja antaa signaalin, antaa työvälineitä, muuttaa ilmapiiriä, kouluttaa esimiehiä tunnistamaan, ottamaan puheeksi ja tarttumaan.\nSimojoen mukaan meidän pitäisi välittää toisistamme entistä enemmän myös työpaikoilla ja kysyä työkaverin vointia. Kuitenkin niin, että toista ei syyllistetä eikä leimata.\nehkäisevä päihdetyöKotimaan uutisetesimiehettyönantajattyötehoalkoholinkulutussairauspoissaolotyöpaikka (toimi)työkykyalkoholijuomat


Helsingin kauneimmat sillat\nRead more about Helsingin kauneimmat sillat\nHelsingin vastuulliset nähtävyydet\nRead more about Helsingin vastuulliset nähtävyydet\nRead more about Alusta-paviljonki\nAlusta-paviljonki on Arkkitehtuurimuseon ja Designmuseon väliselle museopihalle keväällä 2022 rakentuva paviljonki, joka tarkastelee luonnon ja kulttuurin yhteen kietoutuvaa luonnetta.\nOlympiastadionin tornista paljastuu talvinen ihmemaa\nRead more about Olympiastadionin tornista paljastuu talvinen ihmemaa\nRead more about Lasipalatsin aukio\nRead more about Aleksanterinkatu\nHelsinki Oriental on tanssistudio, joka on erikoistunut itämaiseen tanssiin.\nSuomen uusin HopLop sisäleikkipuisto löytyy Helsinki Outletissa. Tuttujen HopLop leikkien lisäksi puistosta löytyy pomppuninjarata ja interaktiivinen trampoliinipeli. Lisäksi viihtyisä kahvila-alue.\nSubscribe to nähtävyydet


Business Coaching | Educo Valmennustalo\n— Blogi, Coaching\nBusiness Coaching – Kuinka ihmeellinen tapahtuu\nOlen itse osallistunut ryhmä-coachingiin ja käynyt myös Business Coachin ohjauksessa, mistä innostuin hakeutumaan coaching-koulutukseen. Kokemuksen ja koulutuksen perusteella voin todeta, että business coaching toimii todella ja maksaa itsensä takaisin korkojen kera. Samaa sanovat myös asiakkaat.\nBusiness coaching on tutkittu ajatteluttamis- ja keskustelumenetelmä, joka on tavoitteellinen, ratkaisukeskeinen ja voimauttava. Ammatticoachin avulla haastetaan nykytilaa kahdenkeskisessä, turvallisessa ja luottamuksellisessa ilmapiirissä ja sovitaan tavoitteista ja muutosprosessista. Coaching tukee työntekijää ja auttaa häntä oppimaan uutta. Näin työntekijän potentiaali pääsee täyteen käyttöön, mikä saa aikaan kasvua myös koko organisaatiossa.\nInternational Coach Federation (ICF)on tutkinut, että 80% asiakkaista kokee, että itseluottamus on kohentunut. Ihmissuhteiden parantumisesta kertoo 73 % asiakkaista, ja 70 % pystyy parempaan työsuoritukseen kuin aiemmin. Coaching pitää myös osaajat talossa, koska coaching kasvattaa urapääomaa ja -suunnittelua ja edistää kehittymistä. Se vahvistaa johtamista, sillä coachattavat johtajat omaksuvat ja soveltavat tehokkaita toimintatapoja. Koska coaching auttaa keskittymään oleellisiin työasioihin, tulos kasvaa. Coaching edistää kaikenlaista oppimista työpaikalla, mikä on kehityksen kannalta tärkeää.\nCoaching-ratkaisut johdolle, esimiehille ja oppijoille\nEduco Valmennustalo hyödyntää valmennuksia, jotka The Ken Blanchard Companies on kehittänyt yli 40 vuoden tutkimuksen ja testauksen perusteella. Blanchard on johtamiskoulutusten edelläkävijä maailmassa mutta myös coaching-alan pioneeri yli 20 vuoden ja 16 000 coachatun johtajan kokemuksella. Kaikki Blanchard-coachit ovat ICF:n akkreditoimia ja käyneet läpi monivaiheisen valintaprosessin.\nEduco Valmennustalo toteuttamissa coaching-ratkaisuissa sovitaan aina teemasta ja tavoitteista. Voimme käyttää kolmikantaa, jossa on mukana työnantaja – työntekijä – coaching-taho. Monesti coaching liittyy Educon asiakkaalle räätälöimään koulutusohjelmaan tai organisaatiossa tiettyyn kohderyhmään. Näihin käytössämme on kyseiseen tilanteeseen tai kohderyhmään kehitetty oma coaching-prosessi.\nEnsimmäinen kohderyhmä on ylin johto, jonka työ on vaativaa ja vastuullista. Coachingissa kokeneet coachit valmentavat johtajaa, joka kartuttaa taitoja johtaakseen menestyksekkäästi.\nYlin johto saa aikaa keskustella luottamuksellisesti haasteistaan coachin kanssa.\nSeniorijohtajat ovat yleensä työyhteisön avainhenkilöitä, jotka tietävät ja osaavat paljon. Heidän työpanoksensa voi olla ratkaiseva tuloksenteon kannalta. Seniorijohtajat eivät vain usein saa tarpeeksi palautetta, mikä voi johtaa sokeisiin pisteisiin ja käytökseen, jossa kaikki voimavarat eivät ole käytössä. Seniorijohtajien coachingissa keskitytään tunnistamaan ja lisäämään tehokkaita tapoja noudattaa organisaation päätöksentekoa ja toimintaa. Myös organisaation arvojen tunnistaminen ja liiketoiminnan ymmärrys kasvaa coachingissa.\nEsimiesten coachingissa ohjataan esimiesten omaa kasvua ja kehitystä, jotta he puolestaan voivat kehittää omia tiimejään. Coaching auttaa oivaltamaan omat vahvuudet ja kehittämiskohteet, parantamaan itseluottamusta ja vastuunottoa ja kehittämään omaa viestintäänsä, tiimin ilmapiiriä ja henkilöstöä.\nOppijoiden coaching tarjoaa tukea ja ohjausta koulutuksen jälkeen. Yleensä toivotaan, että koulutukseen osallistuvat pystyvät soveltamaan koulutuksessa oppimiaan taitoja nopeasti. On turhauttavaa, jos he eivät osaa tarttua tilaisuuksiin kehittyä. Silloin tuntuu, että koulutukseen sijoitetut rahat menevät hukkaan. Koulutuksen jälkeinen coaching lisää todistetusti taitojen soveltamista ja toimintatapojen muutosta parempaan.\nKysy lisää coachingista\nLue lisää SLII-koulutuksen ja coachingin yhteisvoima\nKTT Reija Anckar on toiminut liiketalouden, matkailun, myynnin ja visuaalisen markkinoinnin sekä Aviation Business -koulutusohjelmien johtajana ja vastannut korkeakoulukampuksesta ja sen kehittämisestä, viestinnästä ja markkinoinnista. Työssään Reija Anckar on toiminut isojen tiimien esimiehenä ja uudistanut organisaatioita, luonut moderneja koulutuskonsepteja ja vienyt koulutusta ulkomaille. Nykyään Reija Anckar työskentelee valmentajana, business coachina (ICF) ja työyhteisöjen kehittäjänä. Hän tekee töitä suomeksi, ruotsiksi, englanniksi ja venäjäksi.


Hopeinen Omena • Apple Mac mini "Core i5" 2.5 ei käynnisty\nApple Mac mini "Core i5" 2.5 ei käynnisty\n» hra.P 10.11.2016 klo 22.33\nVanhempieni Mac mini meni jotenkin solmuun. Pystyraitainen kuva ja kone jumahtaa harmaaseen ruutuun kesken käyttöjärjestelmän latauksen (latauspalkki jää puoleenväliin).\nKoetin ajella koneelle kaikki testit mitä pikaisella googletuksella irtosi ja mitä osasin. Apple Hardware Test antoi puhtaan paperit laajennetulla testillä, ei vikaa. Vaikkakin Apple Hardware Test -teksti näkyi näytössä vain osittain.\nSain jollain ihmeellä Levytyökalun avatuksi buutissa ja ajoin "korjauksen" kovalevylle. Toiminto onnistui ja ei ongelmia. Kuitenkaan en saa konetta käymään edes vikasietotilassa. Ajattelin asentaa käyttöjärjestelmän uudestaan, mutta en saa enää Levytyökalua avattua buutissa, Command -R ei tuota tulosta ja Command-Option-R avaa ruudulle pyörivän maapallon jossa latauspalkki etenee tappiin asti, mutta sitten harmaa ilmestyy vain harmaa ruutu.\nNyt loppui itseltä osaaminen. Näitä on kiva käyttää, mutta korjaamisesta ei ole mitään kokemuksia. Jotain vielä tehtävissä ennen SER-kierrätystä, tai kallista marmoritiskiä?\nOhessa muutama kuva tilanteesta.\nHW_testi.JPG (72.5 KiB) Katsottu 7056 kertaa\nMacmini_tiedot.JPG (70.58 KiB) Katsottu 7056 kertaa\nMacmini_raidat.JPG (38.95 KiB) Katsottu 7056 kertaa\nRe: Apple Mac mini "Core i5" 2.5 ei käynnisty\n» Konsta48 10.11.2016 klo 23.38\nOletko näitä temppuja kokeillut?\nViimeksi muokannut Konsta48 päivämäärä 10.11.2016 klo 23.48, muokattu yhteensä 1 kerran\n» hra.P 11.11.2016 klo 18.31\nKonsta48 kirjoitti: Oletko näitä temppuja kokeillut?\nNämä testattu myös, mutta ei apua.\nKone lähtee käymään "normaalisti", aloitusääni kuuluu. Ruutu on raidallinen ja jämähtää puoleenväliin latauspalkkia.\nEnää en saa levytyökalua käynnistettyä cmd+R komennolla bootissa, tai mahdollisuutta asentaa käyttöjärjestelmää uudelleen tätä kautta.\nD-painike bootissa avaa HW-testin joka menee moitteetta läpi.\nHankala tilanne. Apple huolto ottaa pelkästä vian määrityksestä aika suolaisia hintoja, suhteessa uuden laitteen hintaan.\nOnko kenelläkään vinkkiä mitä vielä voisi yrittää?\n» iccb 11.11.2016 klo 19.39\nJos teet asennustikun toisessa macissa ja koitat käynnistää koneen myös sillä?..\n» hra.P 12.11.2016 klo 19.01\nLoin USB-tikun ja koetin käynnistää asennusta, ei onnistunut. Ilmoittaa asennuskohdetta valittaessa, että levy on lukittu. Levytyökalu näyttää nyt levyllä olevan noin 497 Gt tyhjää tilaa (500Gt levy).\nLaitoin kiinni ulkoisen USB-levyn jossa varmuuskopiot ovat. Saan palautuksen käyntiin, mutta laite ei löydä levyä johon palautuksen tehdä. Ehkä johtuu tuosta "levy on lukittu".\nAavistuksen ihmetyttää, että HW-testi mee kuitenkin läpi ilman virheilmoitusta.\nLöytyisikö vielä vinkkejä mitä voisi yrittää tehdä, tai missä mahdollisesti vika? Luulisi HW-testin paikantavan esimerkiksi rikki olevan kovalevyn tms.\n» MacFinn 12.11.2016 klo 19.24\nKäynnistä siltä asennustikulta Levytyökalu ja tyhjennä se levy, valiten oikean formaatin, myös osiokartta pitää olla oikea (GUID).\n» hra.P 13.11.2016 klo 1.30\nEn tiedä miksi en saa tuota buuttaamaan tikulta. Olen useasti koettanut käynnistää OS X-Recoveryä verkon kautta, siinäkään onnistumatta. Laahasin minin kotiin ja tein vielä varmuuden vuoksi uuden tikun, edelleen sama ongelma.\nKoetin "viimeisen kerran" verkon kautta palauttamista ja kappas, Lionin asennus pullahti ruutuun. Alustin asennuslevyn ja asennus alkoi normaalisti. Ehdein jo hetken juhlia, että tilanne selätetty, kunnes harmaa ruutu pamahti kesken varmuuskopion palautuksen (data transfer) ulkoiselta levyltä.\nHetken jo epäilin varmuuskopionkin korruptoituneen ja otin ulkoisen levyn irti ja koetin aloittaa hommaa alusta. Nyt taas Internet Recovery ei etene. Lähtee käymään, latauspalkki etenee loppuun, mutta sitten pelkkä harmaa ruutu.\nTyyppivikoja en äkkiseltään löytänyt. Joku kohdannut samaa ongelmaa? Kovalevyn vaihto saattaisi itseltä onnistua, mutta en tiedä maksaako vaivaa, HW-testi kuitenkin mennyt läpi joka kerta ihan OK.\n» jeppe 13.11.2016 klo 9.42\nPRAM-ongelma lienee helppo kokeilla itse eikä tule korjauskaan kalliiksi jos vika on paristossa:\nhttp://www.mac-forums.com/apple-desktop ... creen.html\n» iccb 13.11.2016 klo 11.27\nVoisikos sisäinen levy olla viallinen?... Tai huonosti kiinni/irronnut tjms. henkimaailman juttua?\nKokeile vielä vaikka tehdä esim. ubuntun asennustikku ja asentaa se.\nTai mikäli macOS:n pystyy asentamaan ilman mitään palautuksia tikulta niin se?..\n» hra.P 17.11.2016 klo 0.16\nEn saanut asennutta käyttöjärjestelmää uudelleen. Välillä tuntui, että homma eteni ja kuitenkin lopulta aina harmaa/raidallinen ruutu.\nKaippa se pitää korkata tuo laite auki ja koettaa pariston vaihtoa. Samoilla tulilla vois tietysti kovalevyn koettaa vaihtaa. Tuntuu silti ihmeelliseltä, että HW-testi sujahti useasti läpi moitteetta.\nedit: tyhmät kysymykset.\nViimeksi muokannut hra.P päivämäärä 19.11.2016 klo 1.07, muokattu yhteensä 1 kerran\n» hra.P 19.11.2016 klo 1.12\nSain avattua laitteen Ifixitin ohjeilla ja vaihdoin pariston koneeseen. Tämän jälkeen kone nippuun ja HW-testi käymään --> ei virheitä samoin myös pystyraidat hävinneet kokonaan kuvasta. Sain verkon kautta asennettua Lionin ja pääsin kirjautumaan sisään koneelle. Kaikki tuntui toimivan moitteetta ja laitoin uuden käyttöjärjestelmän latautumaan Appstoren kautta.\nAppstore vasta lataili uutta käyttistä ja kone oli ollut käyttöjärjestelmä toiminnassa noin 10 minuuttia, kunnes siniraidallinen ruutu ja kone kaatui. Nyt bootissa päästään taas harmaaseen raidalliseen näyttöön ja kone ei käynnisty. Melkein ehdin jo juhlia.\nVoisiko oireilu johtua lämmöistä jotenkin, vai kannattaisiko esim kovalevyä koettaa vielä vaihtaa? Luulisi silti HW-testin huutavan, jos siinä jotakin vikaa.\nViimeksi muokannut hra.P päivämäärä 19.11.2016 klo 1.13, muokattu yhteensä 1 kerran\n» masa 19.11.2016 klo 12.43\nTähän asti on moiset pystyraidat tarkoittaneet näytönohjaimen vikaa eli emolevyä. Ei kannata korjaus.\n» hra.P 19.11.2016 klo 12.57\nKai se on myönnettävä, että SER-loota on seuraava etappi.\n» masa 19.11.2016 klo 13.56\nMitä pyydät varaosiksi?\n» hra.P 19.11.2016 klo 17.00\nVaraosiksi siitä tietty olisi, jos joku noita elvyttelee.\nDualcore i5, 2,5GHz\n4Gt muistia (2x2Gt)\nEn ole näiden raatojen hintoja seuraillut, joten ei käsitystä. Tarjouksia saa esittää. Laite Porissa/Turussa, tai posti kuljettaa.\n» peku 19.11.2016 klo 17.15\nTarjotaan 30€ + postit.\n» hra.P 22.11.2016 klo 0.14\nLoppui mielenkiinto ja osaaminen tämän kanssa. Laitoin uuden ketjun myynnistä, niin menee sitten sääntöjen mukaan.


Tiedejulkaisun tekijänoikeudenhaltijalle aina oikeus ei-kaupalliseen rinnakkaistallentamiseen - Asset Display Page - OKM - Opetus- ja kulttuuriministeriö\nTiedejulkaisun tekijänoikeudenhaltijalle aina oikeus ei-kaupalliseen rinnakkaistallentamiseen\nOpetus- ja kulttuuriministeriö 13.6.2017 12.20\nTämän vuoksi tekijänoikeuslakiin tulisi lisätä säännös, jolla rajoitetaan tieteellisen julkaisun alkuperäisen tekijänoikeuden haltijan oikeutta luovuttaa kaikki julkaisuun liittyvät taloudelliset oikeutensa. Tekijällä olisi aina oikeus ei-kaupalliseen rinnakkaistallentamiseen.\nEhdotus rajoittaisi oikeudenhaltijan oikeutta tekijänoikeuden kokonaisluovutukseen, mutta säilyttäisi tekijälle kaikkien muiden taloudellisten oikeuksien luovuttamisen. Säännös mahdollistaisi sen, että tutkijoilla olisi mahdollisuus antaa julkaisunsa yliopiston tai muun julkisen toimijan ylläpitämään tietokantaan.\nEhdotettu säännös tarkoittaisi rajoitusta tekijän sopimusvapauteen sikäli, että kustannussopimuksessa ei voitaisi vaatia tekijältä kaikkien julkaisuoikeuksien luovutusta, mikä on ollut esteenä tieteellisten tutkimusten avoimelle, ei-kaupalliselle julkaisemiselle.\nEhdotus rajoittaisi tekijän mahdollisuutta luovuttaa tekijänoikeutensa haluamallaan tavalla vain pieneltä osalta. Säännös ei mahdollistaisi sitä, että aineistoa hyödynnettäisiin muulla tavalla tai että siihen liittyvät oikeudet olisivat luovutettavissa edelleen.\nTieteellisen tutkimustulosten avoin saatavuus on Mansalan mukaan yleinen etu. Julkaisujen tulisi olla avoimesti saatavilla mieluiten heti ja joka tapauksessa kuuden kuukauden kuluessa tutkimuksen julkaisemisesta. Yhteiskunta- ja humanistisissa tieteissä suositusaika olisi 12 kuukautta.\nAvoimuuden lisääntyminen edellyttää lainsäädännön lisäksi yliopistojen sisäistä ohjeistusta ja yhteistyötä yliopistojen ja tutkimuslaitosten välillä sekä yhteisiä pelisääntöjä julkaisemiseen. Lisäksi tutkimusrahoituksen myöntämisessä voitaisiin nykyistä enemmän ottaa huomioon hakijoiden avoimissa verkoissa olevat julkaisut. Tällöin avoimen julkaisutoiminnan suosiminen olisi sekä yliopistojen että tutkijoiden etu.\nKaupallisilla kustantajilla olisi mahdollisuus julkaista tieteelliset julkaisut ensin. Tämä turvaisi kustantajien aseman. Rinnakkaistallentaminen takaisi sen, että tieteelliset julkaisut säilyvät ja ovat jatkuvasti saatavissa.\nHallitusohjelmassa osaaminen ja koulutus on nostettu yhdeksi kärkihankkeeksi. Yhtenä pyrkimyksenä on ottaa tutkimustulosten vaikuttavuuden ja kaupallistamisen kehittäminen huomioon julkisen tutkimus-, kehitys- ja innovaatiorahoituksen ohjauksessa sekä tutkimuslaitosten ja korkeakoulujen kannusteissa.\nVaratuomari Marja-Leena Mansalan laatima selvitys lähtee seuraavaksi lausuntokierrokselle.\nSelvitys lainsäädännön muutostarpeista rinnakkaistallentamisen edistämiseksi. Opetus- ja kulttuuriministeriön julkaisuja 15/2017\nLisätietoja: tekijänoikeusneuvos Viveca Still, OKM, p. 02935 30297\ntekijänoikeus tieteellinen julkaisutoiminta tutkimus tutkimustoiminta


Lainaan enkä palauta – Sitoutumaton vasemmisto\n01/03/2013 10/04/2013 ~ Sitvas\nTähän asti opintolainan nostaminen on ollut vapaaehtoista, mutta puheet opintotuen uudistamisesta vihjailevat pakkolainaan siirtymistä. Julkisuudessa esitetyt opintotuen kustannusneutraalit* uudistusideat ovat nykyistä lainapainotteisempia. Sekä 3+2- että 5+1-mallissa valmistuminen, jonka perään tässä nyt niin kovasti haikaillaan, pelkällä opintorahalla on lähes jokaiselle opiskelijalle mahdottomuus.\nOtetaan sitten lainaa. Ensinnäkin täytyy valmistua silloin kun lainaa vielä myönnetään. Työllistymisestä ei tietenkään ole varmuutta, joten lainaa ei välttämättä edes voi valmistumisen jälkeen alkaa maksaa takaisin. Onneksi on kuitenkin olemassa porsaanreikä! Kelan nettisivujen mukaan:\n”Opintolaina on valtion takaama laina, joka pitää maksaa takaisin.”\n”Velan takaisinmaksusta on opintotukilain mukaan mahdollista saada täysimääräinen maksuvapautus, jos olet pysyvästi työkyvytön tai työkyvyttömyytesi on kestänyt yhteensä vähintään viisi vuotta. Täysimääräisen maksuvapautuksen edellytyksenä on lisäksi, että täysimääräistä takaisinperintää olisi taloudellinen tilanteesi ja muut olosuhteesi huomioon ottaen pidettävä kohtuuttomana. Täysimääräinen maksuvapautus voidaan myöntää velasta, jonka Kela on valtiontakauksen perusteella maksanut pankille.”\nSiis! Valmistumisen jälkeen kannattaakin hankkiutua työkyvyttömäksi. Tämän eteen tuskin tarvitsee nähdä erikseen vaivaa. Oman alan töistä ei välttämättä ole tietoakaan, ja lainan takaisinmaksu pitää aloittaa kahden vuoden sisällä. Eiköhän siinä stressissä vähintään joku keskivaikea masennus iske, mikä tilanteen pitkittyessä varmistaa työkyvyttömyyden. Ei tosin ole mitään takeita siitä, että viiden vuoden työkyvyttömyyden jälkeen pystyisi taas elättämään itseään.\nOn varmaan parempi antaa opiskelijoiden valua toimeentulolle ja siirtää heidän lainavelkansa valtion maksettavaksi. Ainakin verrattuna riittävään opintorahaan. Tai vaikka perustuloon. Varmaan.\n‹ PreviousPerustulon päällä kävelee säällä kuin säällä – vaikka järven jäällä\nNext ›Ohjeet jäseneksi liittymiselle


Sinisen linnan kirjasto: Jacob & Wilhelm Grimm: Grimmin satuaarteita\nKaroliina / Kirjava kammari 10. maaliskuuta 2012 klo 18.32\nTosi kiva, kun postasit tästä! Katselin kirjaa juuri netissä. Meillä Stella pitää tällä hetkellä tosi paljon perinteisistä saduista (Grimm, H.C. Andersen), joita olemme lainailleet kirjastosta erilaisina kuvitettuina versioina. On kuitenkin vaikea löytää sopivassa suhteessa tekstiä ja kuvaa, ja vielä hyvää kuvaa. :)\nKotihyllyssä on monia ihania satukokoelmia, mutta niissä on vielä Stellalle liian vähän kuvia ja liikaa tekstiä. Tämä näyttäisi ainakin esimerkkiaukeamien perusteella todella runsaasti kuvitetulta! Onko kuvitus noin suuressa roolissa läpi kirjan? Kuulostaa kyllä ihan siltä, että tämä pitäisi hankkia meillekin!\nMaria/Sinisen linnan kirjasto 10. maaliskuuta 2012 klo 19.13\nHauska sattuma, että olit juuri katsellut tätä netissä, Karoliina, kun tämä kuitenkin ilmestyi jo (! ;)) viime vuonna. Ihana, että Stella on löytänyt perinteiset sadut suosikeikseen. Tämän postauksen kuvat antavat kyllä ihan oikean käsityksen kuvituksen määrästä, sitä on runsaasti läpi kirjan :).\nSara 10. maaliskuuta 2012 klo 22.33\nHei Maria, kiinnostava postaus ja palautti mieleeni satukirjan, jota luin lapsena. Se oli kirjastosta lainattu ja mielestäni Grimmin satuja. Tuhkimosta muistan kauniin kuvituksen ja tuon pähkinäpuun. Erityisesti mieleeni jäi, kun sisarpuolet leikkasivat kantapäänsä tai varpaansa, jotta lasikenkä mahtuisi jalkaan. Eli aika raakaa touhua! Pitäisi ihan tarkistaa kirjaston tietokannasta, mikä satukirja se oli!\nUnknown 10. maaliskuuta 2012 klo 22.34\nmä ostin tän 6v.lle joululahjaksi ja oon kyllä ollut tosi tyytyväinen. en vaan oo saanut postattua vielä. aivan tosi ihana kirja ja just kivaa et kuvia on kuitenkin paljon. tästä riittää iloa pitkäksi aikaa.\nKatja / Lumiomena 10. maaliskuuta 2012 klo 23.33\nTiedätkö, minä olen uskaltanut lukea Grimmin satuja lapsilleni hyvin valikoiden. Etenkin A on herkkä tyttö ja hän pohtii muutenkin maailman menoa ja julmuuksia melkoisesti (ihan kaikessa mm. liharuoan alkuperää tai kiusaamista). Hänelle Andersenin Ruma ankanpoikanen oli jo liikaa. Toisaalta A tykkää kovasti perinteisistä saduista ja itseni tekisi mieli lukea enemmän Grimmin veljesten satuversioita omien muistojeni verestämiseksi. Joten miksei!\nPaula 11. maaliskuuta 2012 klo 9.12\nVoi, tämä kuulostaa sellaiselta Grimmin satukirjalta, jonka voisi tosiaan uskaltaa ostaa kotiin! Pidän siitä, ettei tarinoita aina kuorruteta sokeriin tai silotella ja paloitella liiaksi, mutta Grimmin alkuperäiset ovat taas liian tuhtia tavaraa. Tämä näyttää ja kuulostaa erinomaiselta! Kuvitus on sellaista jollaisesta itse satukirjoissa pidän.\nMeillä ei muuten ikinä ole tapahtunut niin, että jompikumpi olisi nukahtanut iltasadun aikana!\nValkoinen Kirahvi 11. maaliskuuta 2012 klo 10.33\nKiitos tästä! Pitääkin hommata tämä kirja itselle. Huomasin nimittäin, että Grimmin sadut uupuvat itseltäni aivan tyystin hyllystä!\nMaria/Sinisen linnan kirjasto 11. maaliskuuta 2012 klo 12.41\nSara, luuletko, että siinä olisi voinut olla juuri tuo Sven Otto S.:n kuvitus? Tuo kantapään ja varpaan leikkaamiskohta on kyllä vuotavine veripisaroineen aika rajua meininkiä, ja aikuinen voi tulkita kohtausta monin tavoin, tyyliin miten tärkeää naimisiin meno/omien tyttärien naittaminen oli aikoinaan ja millaisia uhrauksia sen eteen piti tehdä.\nAnni.M, kiva että teilläkin on tykätty, on tosiaan iso plussa, että kuvia riittää!\nKatja, voi että <3! Ihanaa, että A:lla on empatiankykyä. Tämän kokoelman saduissa kyllä rytisee tavalla tai toisella melkein jokaisessa; vaikka pääosin tapahtumat ovat rauhallisia, niin tuo paha saa palkkansa -lopetus on aika vakio. Mutta ajan myötä voi kokeilla, josko näitä uskaltaisi lukea.\nPaula, tämä voisi tosiaan olla oikea kokoelma teille! Sopii yhtä lailla tytöille kuin pojille, prinsessasatujen lisäksi tässä on monta sellaista tarinaa, joissa on päähenkilönä poika/mies ja jännitystä riittää :).\nMeillä tosiaan "tosikoinen" saattaa nukahtaa kesken iltasadun, mutta esikoinen pyytää vielä silmät ristissä uutta lukua :D.\nValkoinen kirahvi, onhan tämä sellainen hieno klassikko! Seuraavaksi meillä voitaisiin ottaa lukuun joku Anderssenin satukokoelma.\nJohanna 11. maaliskuuta 2012 klo 12.58\nOlen kanssasi ihan samaa mieltä. Rikkaalla kielellä kerrotut sadut antavat enemmän. Minulle vaari luki satuja ihan, voisin melkein sanoa joka päivä (hoiti minua, kun en saanut päiväkotipaikkaa),pari vuotta ennen koulun alkua ja ekaluokalla. Jopa aamuisin luettiin satuja, niin että myöhästelin koulusta.Olen vaarilleni kiitollinen. Opettaja hymyili, kun kuuli myöhästyisen syyn. Heillä oli asenne kohdallaan.\nUskon, että satujen voima on kannatellut minuakin elämässä monessa kohtaa ja se kiireettömyys, joilla niitä kerrottiin, on jättänyt muistijälkiä.\nMaria/Sinisen linnan kirjasto 11. maaliskuuta 2012 klo 14.30\nJohanna, onpa sinulla ihania lapsuusmuistoja satuihin liittyen :). Tosiaan on ollut sekä vaarilla että opettajalla asenne kohdallaan!\nItsekin muistan lapsuuden iltasatuhetket (meille luettiin paljon mm. Astrid Lingrenin kirjoja), ja toivon, että omille lapsilleni syntyy samanlaisia muistoja iltasatu- ja muista lukuhetkistä.\nViivi / Värikäs päivä Lastenkirjablogi 12. maaliskuuta 2012 klo 9.59\nOlipa kiva löytää tämä kirja täältä, sillä meillekin se on kovin ajankohtainen - toivoin sitä kuopukselle lahjaksi ihan hiljattain. Olemme tykänneet kaikki kovasti! Sadun ja kuvituksen suhde on tosi kiva, ja kuvitus on ihanaa. Meillä kohta 6-vuotias, vaikka on monessa asiassa herkkä, ei ole ollut moksiskaan vaikkapa siitä, että tuhkimon sisarpuolilta leikataan varvasta pois, jotta saadaan kenkä mahtumaan, häntä on vain naurattanut asia. Ehkä se on hänestä liian hullua ollakseen kamalaa.\nKatja muuten, Ruma ankanpoikanen on sellainen satu, etten ole rohkaistunut sitä lukemaan vielä lapsille, enkä itsellenikään vuosiin.\nMeillä 6-vuotiaan yksi "aarre" on nyt eräs vanha satukirja (Raul Roineen Suomen kansan suuri satukirja) ja siellä kuva niin pelottavan näköisestä noidasta, että he kauhistelevat sitä yhdessä parhaan kaverin kanssa.\nMaria/Sinisen linnan kirjasto 12. maaliskuuta 2012 klo 15.04\nViivi, hienon lahjan olet osannut toivoa lapselle :). Meilläkään ei ole kirjan kamaluuksia juuri kommentoitu, paitsi itse kommentoin miehen lukiessa Lumikki-satua "yäk" siihen kohtaan, kun äitipuoli söi villisian keuhkon ja maksan (luullen niitä Lumikin vastaaviksi!) ja 6-v. toisti että yäk tosiaan :D.\nMeilläkin on taidettu lukea jotakin (kirjastosta lainattua) Raul Roineen satukokoelmaa, jossa oli Rudolf Koivun ihana kuvitus.\nKatja / Lumiomena 23. maaliskuuta 2012 klo 21.21\nMaria, arvaa mitä. Joku tässä blogiarviossasi "vaivasi" mieltäni pitkän aikaa ja nyt vasta tajusin, että mikä: meillä on lyhennelmä tai erilainen versio tästä kirjasta. Se on nimeltään Lumikki ja neljä muuta Grimmin satua, samaisen Svend Otto S:n kuvittamana (painos WSOY 1987). Olenhan minä lukenut niitä lukenut A:lle kovastikin. Nyt vaan, kun olemme siirtyneet lukemaan Mio, poikani Mioa ja Narniaa, olin ihan unohtanut koko kirjan (en kuitenkaan itse Grimmin satuja, onneksi!).


ELÄMÄN LEIPÄ – CONCORDIA\n1/2015 Ehtoollinen Kristus\nJuha Muukkonen, pastori, Tornio\n”Kun siis kansa näki, ettei Jeesus ollut siellä eivätkä hänen opetuslapsensa, astuivat hekin venheisiin ja menivät Kapernaumiin ja etsivät Jeesusta. 25 Ja kun he löysivät hänet järven toiselta puolelta, sanoivat he hänelle: ’Rabbi, milloin tulit tänne?’ 26 Jeesus vastasi heille ja sanoi: ’Totisesti, totisesti minä sanon teille: ette te minua sen tähden etsi, että olette nähneet tunnustekoja, vaan sen tähden, että saitte syödä niitä leipiä ja tulitte ravituiksi. 27 Älkää hankkiko sitä ruokaa, joka katoaa, vaan sitä ruokaa, joka pysyy hamaan iankaikkiseen elämään ja jonka Ihmisen Poika on teille antava; sillä häneen on Isä, Jumala itse, sinettinsä painanut.’ 28 Niin he sanoivat hänelle: ’Mitä meidän pitää tekemän, että me Jumalan tekoja tekisimme?’ 29 Jeesus vastasi ja sanoi heille: ’Se on Jumalan teko, että te uskotte häneen, jonka Jumala on lähettänyt’. 30 He sanoivat hänelle: ’Minkä tunnusteon sinä sitten teet, että me näkisimme sen ja uskoisimme sinua? Minkä teon sinä teet? 31 Meidän isämme söivät mannaa erämaassa, niin kuin kirjoitettu on: ‘Hän antoi leipää taivaasta heille syötäväksi’.’ 32 Niin Jeesus sanoi heille: ‘Totisesti, totisesti minä sanon teille: ei Mooses antanut teille sitä leipää taivaasta, vaan minun Isäni antaa teille taivaasta totisen leivän. 33 Sillä Jumalan leipä on se, joka tulee alas taivaasta ja antaa maailmalle elämän.’ 34 Niin he sanoivat hänelle: ’Herra, anna meille aina sitä leipää’. 35 Jeesus sanoi heille: ’Minä olen elämän leipä; joka tulee minun tyköni, se ei koskaan isoa, ja joka uskoo minuun, se ei koskaan janoa. 36 Mutta minä olen sanonut teille, että te olette nähneet minut, ettekä kuitenkaan usko.” (Joh. 6:24–36)\nRuokaihme tunnustekona ja ehtoollisen esikuvana\nJeesus teki maanpäällisen elämänsä aikana valtavan määrän erilaisia ihmeitä: Hän paransi sairaita, ajoi ulos riivaajia, muutti veden viiniksi, hallitsi luonnonvoimia ja herätti jopa kuolleita. Mutta mikä on se yksi ja ainoa Jeesuksen tekemä ihme, joka kerrotaan kaikissa neljässä evankeliumissa? Mikä oli niin tärkeä tunnusteko, että kaikki evankelistat, sekä Matteus, Markus, Luukas että Johannes, halusivat sen evankeliumikirjaansa tallettaa? Se on ensimmäinen ruokaihme, jossa Jeesus ruokkii viidellä leivällä ja kahdella kalalla 5000 miestä sekä heidän mukanaan olleet naiset ja lapset. Ja ruokaa jäi vielä niin paljon ylikin, että sitä kerättiin talteen 12 vakallista.\nRaamatun totuudellisuuteen epäilevästi suhtautuvat liberaaliteologit ovat yrittäneet järkeisuskoisesti selittää, että ihmiset tässä vain jakoivat keskenään mukanaan tuomansa eväät. Olisihan sekin toki jonkin sortin ihme, että nälkäiset ihmiset omastaan toisilleen vapaaehtoisesti antaisivat ja että niistä jäisi vielä ylikin ruoantähteitä niin paljon. Mutta Raamattu opettaa ja kertoo yksiselitteisesti, että kysymyksessä oli yliluonnollinen tapahtuma: viisi leipää ja kaksi kalaa lisääntyivät Herran Jeesuksen siunaavien käsien alla tuhatkertaisesti. Evankeliumin kertomus viestittää vastaansanomattomasti ihmeen tapahtumisen. Kyseessä oli ihmisjärjelle käsittämätön ihme – ei mikään yhteisvastuukeräys.\nJeesus otti leivät, kiitti ja jakoi (Joh. 6:11). Ruokaihme on yksi monista alttarin sakramentin eli Herran Pyhän Ehtoollisen esikuvista. Apostoliseen paimenvirkaan kutsutun saarnamiehen käsien alla Herramme asetussanojen voimasta pieni leipäpalanen ja tilkka viiniä saavat sellaiset ominaisuudet ja mittasuhteet, että ne riittävät ja ravitsevat iankaikkiseen elämään asti. Tapahtuu ihmisjärjelle käsittämätön ihme: Siunatussa leivässä saamme nauttia Kristuksen tosi ruumiin ja pyhitetyssä viinissä Hänen puhtaan sovitusverensä.\nMaanpäällisen elämänsä aikana Jeesus ravitsi ihmeellä nälkäisiä ruumiita, jotka kuitenkin taas pian alkoivat isota uutta ruokaa ja lopulta muuttuivat maan tomuksi. Pyhän Ehtoollisen kautta Vapahtajamme antaa paljon parempaa ja kestävämpää: Hän tyydyttää taivasnälkää ja antaa iankaikkisen elämän ravintoa.\nAjallinen leipä on monelle tärkeämpi kuin iankaikkinen ravinto\nRuokaihmeen jälkeen Jeesus sanoo Häntä etsimään tulleille ihmisille: “Totisesti, totisesti Minä sanon teille: ette te Minua sen tähden etsi, että olette nähneet tunnustekoja, vaan sen tähden, että saitte syödä niitä leipiä ja tulitte ravituiksi” (Joh. 6:26).\nNämä Jeesuksen sanat johdattavat meidätkin tutkimaan itseämme: Miksi me etsimme Jeesusta? Mitä tarkoitusta varten me haluamme kohdata tänään Jumalan? Nuo Jeesusta etsineet ihmiset etsivät Häntä ruumiin ruoan, ajallisen elatuksen takia. He olivat kuitenkin juuri saaneet vastaansanomattoman todistuksen Nasaretin puusepän messiaanisuudesta. Israelin kansan autiomaavaelluksen aikainen mannaihme oli toistunut. Taivaalta oli satanut 1400 vuoden jälkeen taas enkelien leipää (Ps. 78:25). Messiaan käsissä pienen pojan matkaeväät, viisi leipää ja kaksi kalaa, olivat tuhatkertaistuneet; ne olivat riittäneet tuhansille ja taas tuhansille ihmisille. Mutta moni oli tämänkin jälkeen vain kiinnostunut oman vatsansa täyttämisestä!\nMinulta ajoittain kysytään, mitä mieltä olen kirkoissa järjestettävistä parantumiskokouksista, joita mainostetaan sairauksien puolesta rukoilemisella. Sinänsä rukoilemisessa, sen enempää sairaitten kuin terveittenkään puolesta, ei ole mitään pahaa. Mutta jos kirkossa järjestettävän tilaisuuden johtava teema on parantuminen ajallisista ahdingoista, niin silloin ollaan hengellis-teologisesti katsoen niitä, jotka etsivät Jeesusta vain ajallisen leivän vuoksi. Ei sellaisella toiminnalla ole pitkällä juoksulla siunausta.\nJos keskuksena ja tähtäyspisteessä ei ole syntien anteeksisaaminen, iankaikkinen parantuminen, laki ja evankeliumi, Jumalan sana ja ehtoollinen, niin köykäiseksi se jää. Sairaiden ihmeenomaiset parantumiset sekä muu ajallinen apu ovat aina sivuteema. Pääasia, lopulta ainoa tärkeä ja merkittävä, on syntien anteeksisaaminen Golgatan ristin veressä. Näkyvät merkit ja ihmeet voivat olla vetämässä jotakuta Jumalan sanan puoleen tai uskon alkutaipaleella vahvistamassa luottamusta Jumalan sanaan.\nMutta useimmat rukouksen kautta ajallisiin ahdinkoihin apua saaneet eivät enää jumalanpalveluksiin ja Jumalan sanan äärelle näytä palaavan. Jeesuksen parantamasta kymmenestä spitaalisesta miehestä vain yksi palasi kiittämään parantajaansa (Luuk. 17:11–19). Niistä tuhansista, jotka olivat nähneet ja kokeneet Jeesuksen ajallisia ihmeitä, ei Vapahtajaa ollut seuraamassa Golgatalle kuin ani harva. Jeesuksen ylösnousemuksen jälkeen joukkoon oli rohjennut tulla lopulta 120 sielua (Ap. t. 1:15), mutta tuhannet ja taas tuhannet ajallista apua saaneet olivat ristiinnaulitun hylänneet.\nSen sijaan ne, jotka ovat tulleet lain ja evankeliumin julistuksen kautta herätetyksi synnin- ja armontuntoon, palaavat Jeesuksen jalkojen juurelle. Helluntaina Pietarin parannussaarna sai aikaan piston kuulijoittensa sydämeen (Ap. t. 2:37). Keskittykäämme siis Raamatun kokonaisen ja täyden sanan esillä pitämiseen. Ihmeet ja merkit seuraavat julis- tusta jos ovat seuratakseen, mutta noilla liitännäisillä sivuseikoilla ei ole lopulta pysyvää merkitystä. Sairaiden paraneminen, ihmeet ja merkit eivät lisää mitään varsinaiseen asiaan: so. uskonvanhurskauteen ja iankaikkiseen elämään Kristuksessa Jeesuksessa.\nMutta kansa juoksi silloin Jeesuksen aikana – kuten on juossut sen jälkeenkin – lihan perässä. ”Leipää ja sirkushuveja!” oli muinaisten roomalaisten vapaiden miesten eli äänioikeutettujen vaatimus niille, jotka halusivat tulla valituiksi valtion johtomiehiksi. Sitä miestä luvattiin äänestää vaalissa, joka lupasi ruokaa ja huvituksia. Vatsa täynnä katsomassa stadionilla kilpailuja, mikäs voisi olla ihmiselle parempaa ja mukavampaa! Tuo mielihyvää rakastava ja lihan nautintoja etsivä elämäntapa tuhosi aikanaan koko mahtavan Rooman maailmanvallan.\nKun Rooman miljoonalukuista kansaa aikanaan uhkasi pohjoisesta päin muutamien tuhansien suuruinen sivistymättömien germaanien sotajoukko, niin Rooman miehet eivät viitsineet nousta maataan puolustamaan. Kun barbaarit riehuivat valtakunnan kaupunkien kaduilla tappaen ja ryöstäen, tuhoten ja raiskaten, niin miehet jatkoivat samaan aikaan istumistaan kilpa-areenoiden penkeillä huutaen viininhuuruisessa innossaan kannustusta kilpailijoille. Opittuaan ja totuttuaan siihen, että valtaapitävät tarjosivat äänestäjille helppohintaista huvitusta, ei noista miehistä tositoimiin enää ollut.\nJeesus ei halunnut äänestäjiä ja kannattajia sen perusteella, että hän jakoi kansalle leipää. Tuo leipäihme oli tarkoitettu vain vahvistamaan Jeesuksen messiaanisuus ja todistamaan Hänen jumaluutensa, ei takaamaan kansalle helppoa ja laiskaa elämää. “Otsasi hiessä sinun pitää syömän leipäsi” – sanat (1. Moos. 3:19) ovat voimassa niin kauan kuin tämä langennut ja lankeemuksen tähden kirottu maailma pysyy. Kerran on koittava uusi maa ja uusi taivas – silloin ei leivän eteen enää tarvitse tehdä raskasta työtä. Silloin ei myöskään enää meissä, jotka olemme päässeet Jeesuksen uskossa uudessa taivasruumiissa tuohon uuteen maailmaan, ole enää pahuutta ja itsekkyyttä. Jeesuksen ruokaihme oli välähdys taivaasta. Ihmisen Pojan kautta synnin tähden langetettu kirous väistyy.\nHankkikaa iankaikkisen elämän ruokaa\nTärkein asia ihmeessä on se, että siinä Jeesus kirkastuu taivaasta maan päälle saapuneeksi Messiaaksi, Pelastajakuninkaaksi. Mutta me ihmiset käännämme asiat niin usein omaa itsekästä mieltämme palvelevaksi. Meidän mielemme on kiinni maallisissa, katoavan maailman hetkellisissä iloissa. Ihmiset alkoivat seurata Jeesusta sen tähden, että saisivat itselleen lisää, omia vatsan tarpeita tyydyttääkseen. Kaikkien läsnä olleiden vatsa kyllä täyttyi, mutta monen sydän jäi tyhjäksi. Jeesus haluaa ennen kaikkea täyttää meidän sydämemme, hän tahtoo kirkastaa itsensä – ei vain ajallisten tarpeidemme täyttäjänä – vaan ensisijaisesti ikuisen elämän, totuuden sekä todellisen rakkauden tuojana.\n“Monet ovat kutsutut, mutta harvat valitut” (Matt. 22:14). Monet ovat saaneet syödä Jeesuksen antamaa leipää, monet kuulla Jeesuksen puhetta, mutta eivät he kaikki ole oppineet tuntemaan Vapahtajaa oman sydämensä Herrana. Monen kohdalla tämän ajallisen elämän murheet ja huolet ohittavat sanoman ikuisesta ja pysyvästä, ohittavat viestin vielä meidän silmiltämme salatusta maailmasta. Jeesus sanoo: “Älkää hankkiko sitä ruokaa, joka katoaa, vaan sitä ruokaa, joka pysyy hamaan iankaikkiseen elämään ja jonka Ihmisen Poika on teille antava” (Joh. 6:27).\nMyös vuorisaarnassa Jeesus opettaa: “… etsikää ensin Jumalan valtakuntaa ja hänen vanhurskauttansa, niin myös kaikki tämä teille annetaan” (Matt. 6:33). Turhaa on ihmisen yrittää itse varmistaa omaa elämäänsä, viimeistään kuoleman hetkellä omat varastot ja vakuutukset osoittautuvat pettäviksi ja hyödyttömiksi. Vain ja ainoastaan Jeesuksen antama hengellinen ruoka ja juoma voi pitää ihmisen elävänä, ei mikään ihmistekoinen turva.\nIhmisen teot ja Jumalan teot\n“Mitä meidän pitää tekemän, että me Jumalan tekoja tekisimme?” (Joh. 6:28), kysyivät ihmiset Jeesukselta hänen moittiessaan heitä itsekkäästä ja lyhytnäköisestä leivän tavoittelusta. Mitä kysyjät tarkoittavat sanoilla “Jumalan teot”? Juutalainen tarkoittaa kysymyksellään sitä, mitkä ihmisen teoista olisivat Jumalalle mieluisia eli mitkä ihmisen teot kelpaisivat Jumalan edessä. Jeesuksen vastaus on kuitenkin yllättävä lakihurskauteen tottuneille ja opetetuille juutalaisille: “Se on Jumalan teko, että uskotte Häneen, jonka Jumala on lähettänyt” (j. 29).\nJeesus ei ala luetella kymmentä käskyä tai edes niiden tiivistelmää eli rakkauden kaksoiskäskyä: rakasta Jumalaa yli kaiken ja lähimmäistäsi niin kuin itseäsi. Jeesus porautuu vastauksessaan heti pohjaan asti, Jumalan evankeliumin suureen salaisuuteen asti. Tuo suuri salaisuus eli mysteeri on uskonvanhurskaus, joka on täydellinen vastakohta ihmisen järjelle ymmärrettävälle lakivanhurskaudelle. Uskonvanhurskaudessa saadaan kaikki alusta loppuun asti Jumalalta lahjana.\nLakivanhurskaudessa on aina enemmän tai vähemmän kysymys ihmisestä itsestään: Ihmisen omasta kilvoituksesta tai laintäyttämisestä, ihmisen omasta valinnasta. Jeesukseen uskominen on tämän vastakohta: Siinä Jeesus tekee, tahtoo ja valitsee. Jeesuksen täytetty työ ja luottamus sen riittävyyteen on vanhurskauden ja Jumala-suhteen kaikkein tärkein ja luovuttamattomin asia.\nViime vuosituhannen lopulla roomalaiskatoliset ja luterilaiset sorvasivat yhteistä julistusta vanhurskauttamisopista. Tuon julistuksen tavoitteena oli saada vanhurskauttamisoppia koskevat keskinäiset yli 400-vuoden takaiset, vielä voimassa olevat oppituomiot kumotuiksi.\nTaustalla on se, että paavin kirkon käsitys ihmisen kelpaamisesta Jumalalle perustuu ihmisen ja Jumalan väliseen yhteistyöhön. Latinaksi tuo asia ilmaistaan sanalla synenergismi. Rooman kirkon opetuksen mukaan ihmisellä on itse kyky vaikuttaa omaan pelastumiseensa, ottaa askelia kohti Jumalaa. Nuo ihmisen ottamat askeleet, hyvät teot, ovat tuon kirkon opetuksen mukaan edellytys ja peruste, Jeesuksen sovitustyön lisäksi ja sen rinnalla, ihmisen vanhurskauttamiselle eli pelastumiselle.\nNoin 500 vuotta sitten saksalainen augustinolaismunkki Martti Luther kuitenkin oman henkilökohtaisen uskonkriisin jälkeen totesi, että tuo paavin kirkon opetus ei ole sopusoinnussa Raamatun opetuksen kanssa. Ihminen vanhurskautetaan eli julistetaan ja luetaan Jumalalle kelpaavaksi taivaskansalaiseksi yksin Kristuksen tähden, yksin armosta ja yksin uskon kautta.\nMitään ihmisen tekemiä ja vaatimia lisäyksiä ei tuohon voi eikä saa liittää. Muutoin Jumalan kertakaikkinen sovitustyö Golgatan ristillä turhennettaisiin ja ihminen jäisi riutumaan lain alle – tai vaihtoehtoisesti ylpistyisi pinnallisesta ja näennäisestä menestyksestään lain noudattamisessa. Jumala lahjoittaa itse meille evankeliumin kautta uskon. Evankeliumi tarkoittaa laajassa merkityksessään sekä omantunnon Jumalan edessä syylliseksi tekevää lakia että sovituksen riemusanomaa: Jeesus täytti lihassaan meidän puolestamme lain ja sijaiskärsijänä otti vastaan meille kuuluvan rangaistuksen ja tuomion. Kaikki pelastukseen kuuluva on Jumalan tekoa ja valintaa, ei meidän ihmisten.\nJumalaton ja synteihinsä kuollut ihminen julistetaan taivaan torilla taivaskansalaiseksi ilman tuon ihmisen ainuttakaan omaa tekoa. Siinä on evankeliumi kuolleelle. Ei haudassa makaava mätänevä Lasarus voinut itse omasta tahdostaan totella Jeesuksen huutoa: “Lasarus, tule ulos!” (Joh. 11:43) Kuolleen on mahdotonta nousta itse haudastaan. Mutta Jumalan maailmassa onkin niin, että sen mitä Jumala vaatii ja käskee, sen hän itse myös täyttää.\nJeesus kääntää ihmisten kysymyksen nurinniskoin. Ihminen kysyy, mitä hän itse voi tehdä Jumalaa miellyttääkseen ja pelastuakseen. Jeesus vastaa: Pelastus onkin Jumalan teko, ei ihmisen! Jumala vaikuttaa ihmisessä uskon, joka kohdistuu Jumalan työhön, Hänen aikaansaamaansa, tahtomaansa ja vaikuttamaansa. Uskokin on Jumalan vaikuttamaa ja synnyttämää, ei siis vähimmässäkään määrin ihmisen itse aikaansaamaa. Pelastuksessa tekijänä ja tahtojana, subjektina, on Jumala. Hän antaa sanansa ja armonvälineidensä kautta lahjaksi uskon synnit sovittaneeseen Jeesukseen.\nSinäkin saat tänään, tässä ja nyt, uskoa tuon lahjavanhurskauden omalle kohdallesi. Siitä huolimatta, että et ole pystynyt ainoatakaan Jumalan lakia ja käskyä täyttämään. Olet rakastanut maailmaa ja itseäsi enemmän kuin Jumalaa, olet pitänyt vanhempasi halpana, olet vihannut veljeäsi ja siskoasi, syyllistynyt sydämessäsi murhaan, olet ollut haureellinen ja tehnyt huorin – vähintään sydämessäsi. Olet käyttänyt omaksi hyödyksesi toisille kuuluvaa omaisuutta, olet valehdellut ja himoinnut sydämessäsi sitä, mikä ei sinulle kuulu.\nTällaisena, kaikki lait rikkoneena, saat uskoa Jeesukseen, joka sinun ja minun puolesta täytti tuon lain. Tällaisina Herra on jo ottanut meidät syliinsä ja pessyt pyhässä kasteessa verisen rääpäleen puhtaaksi omalla verellään.\nRukoilemme: Pyhä Jumala, rakas Taivaan Isä. Kiitos, että saan varmasti luottaa rakkauteesi ja hyväksyntääsi Jeesuksen tähden. Vahvista ja lisää uskoani Sinuun ja Sanaasi. Aamen.\nSaarna neljäntenä paastonajan sunnuntaina\nAvainsanat Juha Muukkonen\n← PÄÄKIRJOITUS * HANNU LEHTONEN → JAAKOB MAHANAIMISSA JA PENUELISSA (1. MOOS. 32)